Milan Igrutinović iz Instituta za evropske studije: “Mekane mere Šveđana nisu dale rezultate” – Naši u svetu\nMilan Igrutinović iz Instituta za evropske studije: “Mekane mere Šveđana nisu dale rezultate”\nObjavljeno 07/04/20 u 14:30\nMilan Igrutinović iz Instituta za evropske studije kaže da osetniji rast broja smrtnih slučajeva u Švedskoj, gde je u nedelju zabeleženo 373 preminula, nije dao rezultate, posebno u poređenju sa susedima poput Finske, Norveške i Danske, te da će verovatno morati da ga promene.\n„Mekane mere” Šveđana u borbi sa korona virusom, odnosno pristup koji se oslanjao na individualnu odgovornost građana, prosto nije dao rezultate, smatra Igrutinović.\nNakon kraha ideje o kolektivnom imunitetu, Švedska se, prema njegovim rečima, sprema za hiljade mrtvih.\nZato će i ona morati da se sa tog „fleksibilnog” puta pomeri ka oštrijim merama, ističe Igrutinović.\nU Švedskoj do sada nije bilo restriktivnih mera u borbi sa korona virusom, a u svetlu najava švedskog premijera Stefana Lofvena zemlja će morati da „mrtve broji u hiljadama”.\nIgrutinović podseća da je Švedska dosta stoički počela borbu sa korona virusom, oslanjajući se na logiku kolektivnog imuniteta.\n“Nakon osetnijeg rasta broja smrtnih slučajeva za vikend, švedska vlada je, podseća, nagovestila da će uredbama zabraniti ne samo veća okupljanja, koja su donekle već i zabranjena, već i da će zabraniti rad kafića, restorana i krenuti sa jednim strogim, imperativnim redukcijama, koje već vidimo u najvećem delu Evrope, a svakako i kod nas u Srbiji”, naveo je Igrutinović za Sputnjik.\nPrema njegovim rečima, primer Švedske je pokazao da ta prva ideja o ličnoj odgovornosti kao temelju za sprečavanje širenja virusa funkcioniše samo donekle, ali ne i suštinski “vrši” posao i to na kratak rok.\n„Takođe, ni ta ideja o kolektivnom imunitetu na kratki rok ne daje rezultate. Ona jeste ključno važna za naredni period od šest meseci ili godinu dana, odnosno dok ne dobijemo vakcinu za korona virus, ali na žalost ne funkcioniše kada je reč o sprečavanju drastičnog skoka broja zaraženih i umrlih. Taj drastični skok obolevanja i smrtnih slučajeva opterećuje zdravstveni sistem u kome bi onda lekari ispadali iz stroja, a ljudi umirali po kućama od srčanog udara, jer nema ko da dođe da im pomogne. Dakle, čini mi se da su te ideje na političkom nivou temeljno poražene u zemljama poput Švedske, Sjedinjenih Američkih Država, pa i Velike Britanije”, ocenjuje Igrutinović.\nNa pitanje šta je Šveđanima bio primarni motiv da se odluče za fleksibilne mere u borbi sa koronom i da li su opravdane pojedine kritike da su kontroverznim pristupom primat stavili na očuvanje ekonomije i privrednog razvoja, Igrutinović odgovara da je ekonomija sasvim sigurno imala uticaja.\n„Kada ste na vlasti morate da brinete o tome ko će vam uplaćivati porez iz kojeg ćete isplaćivati plate, ali kada imate kolaps otvarate se ne samo za ekonomsku krizu, već i za jednu vrstu legitimnih napada opozicije zašto niste više uradili.\n“Živim u Srbiji pet godina. Sad sam, kako bi se reklo, naš”: Karlos iz Meksika se oprobao u “Slagalici” i oduševio\nAustrijska banka pomaže građanima tako što kupuje bonove i deli onima kojima je potrebna pomoć


PC #40 - uvodnik\nPC #40, novembar 1998.\nNe kažu uzalud da vreme leti: već smo stigli do 40. broja časopisa „PC“! Za kompjutersku industriju tri i po godine predstavljaju večnost: iako sam iz meseca u mesec pratio važne događaje, iznenadim se kad god prelistavam stare brojeve ili njihovo CD izdanje „PC 98“ - koliko se stvari samo desilo i koliko tržište u novembru 1998. izgleda drugačije nego u aprilu 1995!\nDobra ilustracija napretka je tehnologija pripreme našeg časopisa. Prvi brojevi „PC“-ja prelamani su na 486 računaru (16 MB memorije, disk od 1 GB) koji je smatran jakom konfiguracijom. Naravno, zastareo je za tri meseca i morao da bude zamenjen. Ovaj broj „PC“-ja prelaman je na nekoliko Pentium II računara sa po 64 i 128 MB memorije i ne znam koliko gigabajta na diskovima u mreži, a solidan deo fotografija je rađen digitalnom kamerom (priznajem, za važne slike i dalje koristimo klasičnu tehnologiju i skeniramo slajdove). Sva ta oprema je nabavljena u poslednjih nekoliko meseci i već je delimično zastarela: u ovom broju „PC“-ja čitaćete o novim procesorima, trećoj generaciji 3D kartica, bržim mrežama... Nikada ne prestaje potreba da se oprema menja i unapređuje.


Sep 6, 2018 GDPR, Industrija 4.0, Informaciona bezbednost\nDržavni sekretar u Ministarstvu trgovine, turizma i telekomunikacija Tatjana Matić, izjavila je da država Srbija ima stabilan zakonski i strateški okvir kao odgovor stalnim tehnološkim inovacijama i izazovima.\nU uvodnom govoru na panelu „Informaciona bezbednost i privatnost u eri Industrije 4.0“, na međunarodnoj konferenciji KES 2018, Matić je podsetila da je prošle nedelje Vlada Republike Srbije usvojila Akcioni plan Strategije informacione bezbednosti.\nOna je istakla da će usvojene mere zajedno sa zakonskim i podzakonskim rešenjima u oblasti informacione bezbednosti, između ostalog, doprineti i tehničkoj primeni Regulative Evropskog parlamenta o zaštiti podataka (General Data Protection Regulation – GDPR), koja je stupila na snagu 25. maja ove godine.\nGDPR će značajno povećati nivo zaštite podataka o ličnosti i individualnu kontrolu pristupa“, rekla je Matić, ističući da uredba važi za Evropsku uniju, ali i za sve kompanije koje nude robu i usluge na teritoriji EU i za sve pravne subjekte koji barataju podacima rezidenta EU.\nDržavni sekretar je napomenula da su za primenu tehnoloških trendova značajni i Zakon o elektronskom poslovanju, ako i Strategija razvoja novih mreža i nacrt zakona o elektronskim komunikacijama koji je u proceduri usvajanja.\nOna je navela da je jedan od tih trendova i blokčejn tehnologija, i da su Ministarstvo trgovine, turizma i telekomunikacija i Srpska akademije nauka i umetnosti započele istraživanje o mogućnostima primene u onlajn turizmu i elektronskoj trgovini.\nNa panelu „Informaciona bezbednost i privatnost u eri Industrije 4.0“ na konferenciji KES 2018 (Conference on Knowledge-Based and Intelligent Information & Engineering Systems), u hotelu „Metropol“, o ovim temama govorili su i Dejan B. Popović, SANU, Miodrag Mihaljević, Matematički institut SANU i Milan Dobrijević, odsek za razvoj Digitalne agende Ministarstvo trgovine, turizma i telekomunikacija.\nLG proizvodi na bazi veštačke inteligencije predstavljeni na sajmu IFA 2018


"KORONA GUBICI": Komšije možda ukinu NERADNU nedelju\nCrnogorsko Ministarstvo ekonomije razmatra predlog Unije poslodavaca o ukidanju neradne nedelje, imajući u vidu gubitke u sektoru trgovine, izazvane epidemijom koronavirusa.\n“Traži se optimalno rešenje kako za poslodavce, tako i za zaposlene, o čemu će crnogorska javnost biti obaveštena u dogledno vreme”, kažu u Ministarstvu ekonomije u izjavi za CdM.\nUnija poslodavaca Crne Gore, pre nekoliko dana je pozvala na ukidanje neradne nedelje zbog teške ekonomske situacije u zemlji izazvane COVID-19 pandemijom.\nUnija poslodavaca Crne Gore ponovo je ukazala na sporne odredbe Zakona o unutrašnjoj trgovini i pozvala Ministarstvo ekonomije da navedeni član suspenduje, odnosno stavi van snage odredbe o zabrani rada nedeljom i u dane državnih i drugih praznika privrednim subjektima u sektoru trgovine.\nNavode da je od uvođenja mera koje su predviđale zabranu rada za veliki broj privrednih subjekata, crnogorska privreda izgubila oko 30 radnih dana koji su joj doneli i gubitak u vidu izgubljenih prilika za ostvarenje prometa potrebnog za servisiranje brojnih obaveza (prema zaposlenima, dobavljačima, državi…).\n“Oporavak privrede i normalizacija poslovanja podrazumeva pokušaj da se izgubljeno nadoknadi u meri mogućeg, te suspenzija predmetnog člana za UPCG svakako predstavlja jedno od mogućih rešenja – naročito u kontekstu (ukoliko je bude) kakve takve turističke sezone”, istakli su u UPCG.\nPrimjena neradne nedelje počela je da se primjenjuje 14. oktobra prošle godine. U sektoru trgovine u Crnoj Gori ima oko 37.000 zaposlenih.\nŠta će biti sa 240.000 rezervisanih aranžmana? Tri opcije, jedna je i povrat novca


Opština Kovačica » Delegacija opštine Kovačica posetila Slovačku\nDelegacija opštine Kovačica posetila Slovačku\nсреда, 13 јуна 2018\nDelegacija opštine Kovačica posetila je Slovačku povodom osmog po redu sastanka Mešovite komisije za saradnju između Republike Srbije I Slovačke.\nČlanovi delegacije ispred lokalne samouprave bili su zamenik predsednika opštine Kovačica, Jaroslav Hrubik, predsednik Skupštine opštine Kovačica Zlatko Šimak i Ana Pišpecki, saradnica zadužena za projekte u odeljenju za LER.\nPored članova kovačičke delegacije, sastanku su prisustvovali i Nenad Popović, Ministar za inovacije i tehnološki razvoj i Momčilo Babić, ambasador Srbije u Slovačkoj, ali i predstavnici opština Stara Pazova i Bački Petrovac.\nUloga delegacija bila je predstavljanje potencialnim saradnicima, investitorima i istaknutim privrednicima. Sadržaj prezentacije naše opštine bile su karakteristike našeg podneblja i privredni potencijal.\nPored predstavljanja opština, potpisani su Protokol i Memorandum o saradnji između Fonda za inovacionu delatnost iz Srbije i Agencije za enrgetiku i inovacije iz Slovačke.


VESIĆ: Vakcinacija protiv korone u preduzećima | Happy BSC portal\nVesić je rekao da će se u velikim preduzećima vakcinacija obavljati u samim preduzećima, a kada su u pitanju mala preduzeća - organizovano preko Privredne komore i Grada Beograda na punktovima za vakcinaciju.\n"Tako ćemo organizovati i sa frizerima i šalterskim službenicima", poručio je Vesić, saopštila Gradska uprava.\nRekao je i da će se "pojačati" vakcinacija u prigradskim opštinama, te da su organizovane mobilne ekipe.\n"Idemo u sela, razgovaramo sa ljudima, prijavljujemo ih ukoliko to nisu učinili i vakcinaciju ćemo vršiti na licu mesta, u seoskim ambulantama, na mestima gde je to moguće. Tamo je ljudima teže da dođu do mesta za imunizaciju, ona su razuđenija, negde i do 40 kilometara, a na nama je da dođemo do njih i da im pomognemo da se vakcinišu", poručio je Vesić.\n"Ubedljivo smo najbolji u Srbiji. Posebno smo ponosni što je u Beogradu u populaciji između 65 i 74 godine vakcinisano 50,39 odsto građana, dakle svaki drugi, a u populaciji preko 75 godina vakcinisano je 45,46 odsto, gotovo polovina", kaže Vesić.


Izrael - prva zemlja koja se otvara za vakcinisane turističke grupe - Novosti - Turistički svet\nIzrael - prva zemlja koja se otvara za vakcinisane turističke grupe\nIzrael će krajem narednog meseca početi da dozvoljava ulazak vakcinisanih turističkih grupa, jer je domaća kampanja vakcinacije drastično oborila broj infekcija kovidom 19, navodi se u danas objavljenom saopštenju izraelskih ministarstava zdravlja i turizma.\nSvi strani posetioci moraće da prikažu negativan PCR test pre ukrcavanja na let za Izrael, i serološki test za dokazivanje vakcinacije po dolasku na aerodrom Ben Gurion, u blizini Tel Aviva, prenosi agencija Rojters.\nU zajedničkom saopštenju ministarstava navodi se da će "ograničen broj grupa početi da pristiže 23. maja", u početnoj fazi tog plana.\nU kasnijoj fazi, ulazak grupa biće proširen, a pojedinačni putnici će takođe moći da uđu u zemlju, navodi se u saopštenju.\n"Izrael je prva vakcinisana zemlja, a građani Izraela su prvi koji uživaju u ovom rezultatu. Nakon otvaranja ekonomije, vreme je da se dozvoli turizam na jedan pažljiv i proračunat način", izjavila je izraelska ministarka zdravlja Juli Edelštajn.\nIzrael je pre mesec dana počeo da ponovo otvara svoju ekonomiju, na "krilima" najboljih rezultata vakcinacije, u okviru koje je oko pet miliona od ukupno 9,3 miliona stanovnika već primilo dve doze vakcine protiv kovida 19.\nU Izraelu trenutno postoji 3.369 aktivnih slučajeva kovida, a broj dnevnih infekcija je pao na oko 200.


RUKOMETAŠI RADNIČKOG ČEKAJU ŠAMPIONA – Barijere\nRUKOMETAŠI RADNIČKOG ČEKAJU ŠAMPIONA\n25/11/2021 barijereLeave a Comment on RUKOMETAŠI RADNIČKOG ČEKAJU ŠAMPIONA\nDva vezana trijumfa su bila dovoljna rukometašima Radničkog da se na samo korak približe ostvarenju zacrtanog cilja sa početka sezone, plasmanu u plej-of. Podigli su samopouzdanje na najviši mogući nivo i u tom raspoloženju dočekuju osmostrukog, uzastopnog šampiona, ekipu novosadske Vojvodine u subotu 27. novembra u okviru 11. kola Arkus lige.\nU prvom susretu ovih rivala u „Slanoj bari“, Novosađani su slavili rezultatom 33:26. Nakon velike pobede nad Crvenom Zvezdom u Beogradu, na korak smo od prvog zacrtanog cilja za ovu godinu a to je plej-of. Potrebna nam je još jedna pobeda da bi i matematički obezbedili prolaz. Prva šansa nam je duel sa šampionom države, gde ćemo se potruditi da prikažemo nivo igre iz prve dve trećine meča iz Novog Sada. Kao i u svaku utakmicu i u ovu ulazimo sa najvećim motivom i pokušaćemo da ostvarimo pozitivan rezultat, izneo je očekivanja pred susret sa Vojvodinom, ubojiti bek Radničkog Mihajlo Knežević.\nPočetak utakmice je u 18 časova, a sudijski par će činiti Milenko Alimpić i Zdravko Crnjanski iz Bačke Palanke.\nU predigri ovog susreta, svoj meč zaostalog, 5. kola Prve lige Srbije za žene, odigraće rukometašice drugog tima Radničkog, koje će ugostiti ekipu GŽRK Napredak 12 od 15:30.\nZa navijače Radničkog i ljubitelje rukometa je obezbeđen video-link sa direktnim prenosom utakmice\nRadnički silno motivisan čeka šampionaDva vezana trijumfa su bila dovoljna rukometašima Radničkog da se na samo korak približe ostvarenu zacrtanog cilja sa početka sezone, plasmanu u plej-of. Podigli su samopouzdanje na najviši mogući nivo i u tom raspoloženju dočekuju osmostrukog, uzastopnog šampiona, ekipu novosadske Vojvodine u subotu 27. novembra u okviru 11. kola Arkus lige. U prvom susretu ovih rivala u „Slanoj bari“, Novosađani su slavili rezultatom 33:26.Nakon velike pobede nad Crvenom Zvezdom u Beogradu, na korak smo od prvog zacrtanog cilja za ovu godinu a to je plej-of. Potrebna nam je još jedna pobeda da bi i matematički obezbedili prolaz. Prva šansa nam je duel sa šampionom države, gde ćemo se potruditi da prikažemo nivo igre iz prve dve trećine meča iz Novog Sada. Kao i u svaku utakmicu i u ovu ulazimo sa najvećim motivom i pokušaćemo da ostvarimo pozitivan rezultat, izneo je očekivanja pred susret sa Vojvodinom, ubojiti bek Radničkog Mihajlo Knežević.Početak utakmice je zakazan za 18 časova, a sudijski par će činiti Milenko Alimpić iZdravko Crnjanski iz Bačke Palanke.U predigri ovog susreta, svoj meč zaostalog, 5. kola Prve lige Srbije za žene, odigraće rukometašice drugog tima Radničkog, koje će ugostiti ekipu GŽRK Napredak 12 od 15:30.Za navijače Radničkog i ljubitelje rukometa je obezbeđen video-link sa direktnim prenosom utakmice\nEPIDEMIOLOŠKA SITUACIJA U ŠUMADIJI OZBILJNA, ALI POD KONTROLOM\n“MATINE ZA MLADE”\nNOVINE PO MERI SVIH\n09/12/2021 09/12/2021 barijere\nU KUĆI PESNIKA, PRIPOVEDAČA, UČITELJA I BOEMA\n22/06/2020 22/06/2020 barijere\nOBNOVLJENA PETROVA VODENICA U GROŠNICI


Šesti sajam mentalnog zdravlja 2019 | Univerzitet Bijeljina\nI ove godine je održan,već 6. po redu Sajam mentalnog zdravlja pod nazivom „U zdravom duhu,zdravo tijelo“.Ove godine su u organizaciji učestvovali pored Psihološkog savjetovališta i studenti Studentskog parlamenta Univerziteta Bijeljina. Sajam je održan 29.03.2019 sa početkom u 12 časova i trajao je do 16 časova u prostorijama Univerziteta Bijeljina.\nCilj sajma je bio da se obrati pažnja na važnost mentalnog zdravlja koje utiče na sve aspekte života pojedinca i populacije. Kao što kaže SZO“Nema zdravlja bez mentalnog zdravlja“.\nZnačajna je promocija mentalnog zdravlja i zato su se okupili učesnici iz raznih sfera društva kao što su: sport,umjetnost,zdavstvo,kultura,nauka i dr., da bi svojim aktivnostima pokazali na koji način može da se unapredi i poboljša mentalno zdravlje. Sajam je dao mogućnost besplatnog testiranja iz oblasti profesionalne orijentacije za učenike završnih razreda osnovnih i srednjih škola.\nSajam je bio prilika kako za učesnike tako i za posjetioce da razmene iskustva, prikažu svoje radove i na kraju da se zabave i upoznaju što je jedna od mnogih preduslova koji utiču na mentalno zdravlje. Iskrenu zahvalnost upućujemo svim učesnicima ovogodišnjeg sajma,koji su ga svojim prisustvom učinili posebnim.\nTakođe se zahvaljujemo svim posjetiocima kojih je bilo preko 300 i svima koji su doprineli da se organizuje i održi još jedan ovakav događaj. Posebna zahvalnost ide i Univerzitetu Bijeljina koji nas je podržao u našoj viziji da se obrati pažnja na mentalno zdravlje jer ono utiče i na opšte i samim tim je važno za kvalitetan,zdrav i uspješan život svakog pojedinca.


Tehnološka kompanija 10 Pines odlučila je da radikalno pristupi načinu na koji se odnosi prema zaposlenima.\nKompanija pokušava da poveća transparentnost i bude demokratski opredeljena do te mere da dozvoljava zaposlenima da međusobno određuje zarade.\n„Osećao sam se nekako nesigurno i izloženo tome što sam u blizini ili čak u vrhu ljudi za koje sam smatrao da imaju bolji učinak od mene“, objašnjava Umanski, prenosi BBC\n10Pines je tehnološka frima osnovana 2010. godine sa 85 zaposlenih sa sedištem u Buenos Airesu.\nRadi softver za klijente, uključujući Starbucks i Burger King, praveći stvari poput mrežnih kartica lojalnosti za kupce, aplikacija i platformi e-trgovine.\nSvake godine 50 odsto dobiti podeli se osoblju\n10Pines teži da bude što transparentniji sa zaposlenima. Nakon tromesečnog probnog perioda, novo osoblje pridružuje se ostatku tima na mesečnim otvorenim sastancima na kojima se odlučuju o ključnim odlukama kompanije, kao što su potencijalni novi klijenti, troškovi, finansije kompanije – i naravno plate.\n„S obzirom na to da nema šefova koji bi odlučivali o povišicama, mi prenosimo vlast na ljude“, kaže Jorge Silva, suosnivač 10Pinesa, prenosi BBC.\n„Ključna stvar je shvatiti da postoji razlika između jednakog i poštenog“, kaže suosnivač Jorge Silva.\n“Nismo svi jednaki, ali trudimo se da budemo pošteni. Ne želimo da budemo poput klasične kompanije koja pokušava da kontroliše zaposlene i odnosi se prema njima kao prema deci”, navodi on.\nKako je na novom poslu – Jovana Milićević, Karanović & Partners


Pobednici turnira veterana u Kovačici\nNa nedavno održanom teniskom turniru za veterane igranom u okviru Kovačičkog oktobra a u organizaciji TK Kovačica pobednici su: u kategoriji igrača 35 godina i više Nebojša Marjanović, u kategoriji 45 godina i više Todorika Onc a u kategoriji igrača 55 godina i\nTurnir veterana u Kovačici\nDvadesetog oktobra je u Kovačici održan turnir za veterane u organizaciji Teniskog kluba Kovačica.\nDanijel Krstevski prvak Vojvodine do 12 godina\nNa terenima Teniskog kluba Orange u Somboru održano je zimsko prvenstvo Vojvodine do 12 godina za dečake i devojčice. Prvo mesto kod dečaka osvojio je takmičar TK Kovačica Danijel Krstevski. Šampionski pehar je Krstevski osvojio pošto je\nDanijel Krstevski vicešampion Božićnog turnira u Beogradu\nTeniser Teniskog kluba "Kovačica" Danijel Krstevski osvojio je u Beogradu drugo mesto na Božićnom turniru prve kategorije do 12 godina. Turnir se igrao na terenima TK "Crvena zvezda".\nTeniski klub Kovačica u 2017. godini\nO najznačajnijim uspesima TK Kovačica u 2017. godini govorio je za naš program predsednik kluba Igor Cicka.\nTeniski turnir veterana u Kovačici 21. oktobra\nTurnir veterana u tenisu za igrače starije od 35, 45 i 55 godina održaće se na teniskim terenima Teniskog kluba Kovačica u subotu 21. oktobra sa početom u 10. časova.\nOdržan teniski turnir u Kovačici\nDevetog i desetog septembra na terenima TK Kovačica održano je Otvoreno prvenstvo Kovačice. Turnir je iz 10s programa u kojem TK Kovačica učestvuje već nekoliko godina u nizu a ima licencirane trenere.\nTeniser Danijel Krstevski šampion na Otvorenom prvenstvu Čačka\nTeniser TK Kovačica Danijel Krstevski pobednik je turnira prve kategorije na Otvorenom prvenstvu Čačka za dečake do 12 godina.\nDanijel Krstevski i Simeon Stanković vicešampioni Srbije u dublu do 12 godina\nNa teniskim terenima TSS u teniskom centru Novak u Beogradu u toku ove nedelje održano letnje prvenstvo Srbije do 12 godina na kojem je učestvovao naš takmičar TK Kovačica - Danijel Krstevski.\nDrugo školsko takmičenje u tenisu\nDrugo školsko takmičenje u tenisu održano je u Kovačici 29. aprila na terenima Teniskog kluba Kovačica. Igralo se po sistemu svako sa svakim. Prvo mesto osvojio je Stefan Mršulov, drugo Stefan Šajn a trećeplasirani su bili Viktor Milosrdni i Igor Čižik. Predsednik Teniskog\nPlanovi Teniskog kluba Kovačica za ovu i godine koje slede\nPredsednik Teniskog kluba "Kovačica" Igor Cicka govori o tome kako je zadovoljan sa radom sa mlađim kategorijama pošto je to jedan od osnova uspeha i kontinuiteta u sportu.


Početak/Društvo/U Nišu obeležen Međunarodni dan migranata\nMeđunarodni dan migranata 18. decembar obeležava se danas, a povodom toga udruženje PROTECTA je organizovalo aktivnosti u Nišu kako bi skrenuli pažnju javnosti na pitanje migranata i probleme sa kojima se oni suočavaju. Građanima Niša volonteri su na Trgu Kralja Milana delili prigodan informativni materijal sa najvažnijim podacima vezanim za migracije u svetu i u Srbiji.\nOdržan je i okrugli sto u Regionalnoj Razvojnoj Agenciji Jug na kome su predstavnici PROTECTA-e su govorili o migracijama u svetu, razlozima za obeležavanje Međunarodnog dana migranata i važnosti socijalne kohezije migranata, i prezentovani su rezultati projekta „Osnaženi – Ohrabreni – Ujedinjeni protiv predrasuda“ koji je PROTECTA sprovodila na teritoriji Južne Srbije u protekla četri meseca i koji se simbolički završava na međunarodni dan migranata.\n„U okviru ovog projekta je omogućeno mladima Niša da bolje upoznaju migrantsku populaciju, zemlje odakle dolaze i njihove običaje, i da na taj način razbiju predrasude koje uglavnom dolaze iz neinformisnosti. Mladi su u proteklim mesecima sproveli kampanju prema građanima Niša, on line kampanju na društvenim mrežama koja je bila namenjena mladima, humanitarne akcije prikupljanja hrane, radionice sa maloletnim migrantima bez roditeljskog staranja koji se nalaze u Zavodu za omladinu Niš i radionice sa migrantima smeštenim u Prihvatnom Centru Preševo. Na radionicama koje su kreirali i vodili srednjoškolci iz Niša su obrađivane teme kao što su: ekologija, običaji, sport, muzika, život mladih, Evropski migrantski put. Pored mladih iz Niša, na ovim radionicama su učestvovali mladi migranti iz Avganistana, Sirije, Maroka, Indije, Pakistana…“, ističu u ovoj nevladinoj organizaciji.\nPrisutnima je premijerno prikazan i dokumentarni film o životu migranata u Srbiji, i aktivnostima koje su sproveli mladi i radu institucija koje se bave pitanjem migracija. U filmu o migracijama govore predstavnici Komeserijata za izbeglice i raseljena lica, Zavoda za omladinu Niš, migranti, mladi Niša.\nProjekat „Osnaženi Ohrabreni – Ujedinjeni protiv predrasuda“ realizuje PROTECTA u sklopu projekta „Regionalna podrška upravljanju migracijama uz zaštitu prava migranata na Zapadnom Balkanu i Turskoj“, koji sprovodi Međunarodna organizacija za migracije u okviru javnog poziva za podnošenje predloga projekata za dodelu bespovratnih sredstava, uz finansijsku podršku Evropske unije.\nMeđunarodni dan migranata je međunarodni praznik koji se obeležava 18. decembra odlukom Generalne skupštine Ujedinjenih nacija od 4. decembra 2000. godine kao posledica velikog i rastućeg broja migranata u svetu.\nDana 18. decembra 1990. godine, Generalna skupština je usvojila Međunarodnu konvenciju o zaštiti prava radnika migranata i članova njihovih porodica. Ovaj dan se obeležava kroz širenje informacija o ljudskim pravima i osnovnim slobodama političkih migranata, kao i kroz razmenu iskustava i dizajna akcija kako bi se obezbedila zaštita migranata.\nPoložaj migranata, posebno onih sa neregulisanim statusom, svrstava ovu populaciju među najranjivije grupe u društvu. Taj položaj i stepen uživanja prava jesu svojevrstan pokazatelj na kom stepenu razvoja se nalaze neka država i društvo, i odražavaju kulturu ljudskih prava u svakoj sredini.\nPrema podacima Ujedinjenih Nacija, u svetu danas ima preko 300 miliona migranata.\n19. decembra 2021. u 14:26\nOpaaa soros nema dayoff…..radi punom parom…al ste naivni jaoooo za dva sendvica i sok od kruske.\n20. decembra 2021. u 01:43\nА, да неко обележи, рецимо, Дан Нишлија и Срба……?


Guglova vozila će pešake hvatati na lepak kao muve\nBeta 19. maja 2016. 22:10\nAmerička internet kompanija Gugl podnela je danas zahtev za patentiranje lepljive supstance pogodne za nanošenje na karoseriju svojih automobila bez vozača, kako bi pešak u slučaju naletanja ostao zalepljen za vozilo, umesto da bude odbačen od siline udarca ili da bude pregažen.\n„Lepak vezuje pešaka za automobil dok se on ne zaustavi, tako da se može izbeći sekundarni udar pešaka o tlo ili neki drugi objekat“, navedeno je u zahtevu.\nPo obrazloženju kompanije, pešaci koje bi udario tako opremljen automobil bili bipoštedjeni dodatnih povreda i ne bi ih mogla pregaziti druga vozila.\nDirektor automobilske kompanije Fijat Krajsler (Fiat Chrysler) Serdjo Markione je početkom maja rekao da će se automobili bez vozača naći na putevima u narednih pet godina, posle potpisivanja ugovora sa Alfabetom (Alphabet), majkom-kompanijom Gugla.\nAlfabet je objavio da je naručio stotinak uzoraka hibridnih vozila modela „Krajsler pasifika“ (Chrysler Pacifica) koja će biti podvrgnuta testiranju u okviru projekta vozila bez vozača Gugl kar (Google Car).\nGugl je 2009. godine započeo testiranje tehnologije samoupravljajućih vozila na modelu „tojota prius“, a projektom će biti obuhvaćeno oko 70 vozila različitih marki, medju kojima i Guglovo vozilo predstavljeno 2014. godine.


Hoće li ski-sezona početi na vrijeme?\nFoto: Bjelašnica jučer: Pojavile se informacije da stubovi novog šestosjeda nisu simetrični (A. Čengić/Avaz.ba)\nBJELAŠNICA / Iz ZOI-ja otvorenje najavljuju za 16. decembar\nZa devet dana, 16. decembra, zvanično bi trebala biti otvorena zimska sezona na olimpijskim planinama Bjelašnici i Igmanu. Radnici preduzeća ZOI '84 svakodnevno na terenu ušminkavaju i pripremaju staze, a u toku je i tehnički prijem novoizgrađenog šestosjeda, četverosjeda i sistema za vještačko osnježavanje, u što je uloženo 16 miliona KM.\nMeđutim, u javnosti se sve više špekulira da taj rok neće biti ispoštovan, berem ne kada je u pitanju puštanje u rad šestosjeda, četverosjeda... Pojavila se informacija da bi problema moglo biti zbog stubova koji su asimetrično postavljeni te nisu sigurni za skijaše.\nNačelnik općine Trnovo Ibro Berilo u izjavi za „Dnevni avaz“ kaže da će te navode provjeriti općinska komisija, koja je već bila na terenu i na osnovu čijeg mišljenja bi se trebala izdati upotrebna dozvola za lift.\n- Naša komisija obišla je cijeli teren do vrha Bjelašnice i sada treba pregledati dokumentaciju. ZOI treba dostaviti i certifikate za sve što je urađeno na planinama. Ono što znam, data je upotrebna dozvola za struju, a u petak bi trebalo biti organizirano puštanje vode. U posljednja dva dana na terenu su postavljane korpe na liftovima - kazao je Berilo.\nObećanje da će sve biti spremno do 16. decembra iz ZOI-a dali su i premjeru KS Elmedinu Konakoviću.\n- Ono što trenutno znam je da su, navodno, došli inžinjeri koji će narednih dana pod teretom testirati sve žičare - rekao je Konaković.\nSezonska karta na akciji 390 KM\nUprava ZOI-ja je, na insistiranje Vlade, korigirala svoj cjenovnik. Prema tome, pojedinačna karta košta 7 KM, a dnevna od 8 do 16 sati 30 KM. Sezonska karta za korištenje žičara i liftova košta 690 KM, a do 10. decembra na akciji se može kupiti za 390 maraka.\nBjelašnica se priprema za novu sezonu skijanja: Svi željno čekaju 16. decembar\nOd subote redovna linija za Bjelašnicu\nKaljić: Na Bjelašnici se testiraju kompletne instalacije vertikalnog transporta\nAVAZ SAZNAJE: Tužioci u Tuzli, Salihović ispitan u svom stanu 07.12.2017 13:31


2N LiftNet sistem\n2N LiftNet sistem je pogodan za konekciju u slučaju alarmne situacije u zgradama sa jednim liftom ili u zgradama sa više liftovskih okna. Korišćenjem jedne telefonske linije i magistralu od samo dve žice, "2 wire buss", moguće je povezati jednu centralnu jedinicu sa 8 liftovskih okna, sa dodatnim komunikacionim tačkama: kabina, podnožje, vrh kabine lifta i mašinska soba.\n2N LiftNet komunikacioni sistem u slučaju opasnosti podržava potrebu uvođenja sistema u skladu sa novim evropskim zakonima "EU standards (EN 81-28, 70)", a i u skladu sa novim zakonima Republike Srbije koji su već stupili na snagu ili stupaju na snagu 2013. godine. Takođe, lako se programira i mogu se iskoristiti sve mogućnosti sistema.\n2N LiftNet centralnu jedinicu možete povezati na telefonsku liniju (PSTN), na centralu (PBX) ili na GSM gejtvej ukoliko na postojećoj lokaciji ne postoji klasična telefonska infrasktruktura.\n2N Single Talk sistem se koristi u situacijama kada je urgentna komunikacija potrebna između kabine lifta i Centra za monitoring (NOC) ili mašinske kabine. Ovaj sistem za komunikaciju zadovoljava sve evropske standarde EN 81-28, 70.\nSingle Talk možete povezati na telefonsku liniju (PSTN), na centralu (PBX) ili na GSM gejtvej ukoliko na postojećoj lokaciji ne postoji klasična telefonska infrasktruktura. Povezivanje se vrši pomoću 2N Call Connect uređaja, a za povezivanje se koristi magistrala od dve žice, kao i kod 2N LiftNet sistema.


Odluke i zaključci sa sjednice Vijeća ministara BiH – TVSA.BA\nSrijeda, 29 Juna, 2022 11:10\nNaslovna/Vijesti/Bosna i Hercegovina/Odluke i zaključci sa sjednice Vijeća ministara BiH\nUtorak, 29 Decembra 2020, 13:35\nVijeće ministara BiH donijelo je Odluku o raspodjeli 10 miliona KM iz budžeta institucija BiH namijenjenih za saniranje ekonomskih šteta uzrokovanih pandemijom Kovida-19, a koji će biti usmjereni za zdravstveni sektor u BiH. Sredstva će biti alocirana entitetima i Brčko Distriktu BiH, i to Federaciji BiH sa 10 kantona 61 posto, Republici Srpskoj 37 posto i Brčko Distriktu BiH 2 posto.\nJoš 13 miliona KM odobriloo je Vijeće ministara BiH današnjom Odlukom o raspodjeli sredstava iz budžeta institucija BiH namijenjenih za saniranje ekonomskih šteta uzrokovanih pandemijom virusa korona za kliničke centre, i to četiri miliona KM za Univerzitetski klinički centar u Banjoj Luci, po 3,5 miliona KM za Univerzitetski klinički centar Sarajevo i Sveučilišnu kliničku bolnicu Mostar, te 1,5 milion KM za Univerzitetski klinički centar Tuzla i 500 hiljada KM za Javnu zdravstvenu ustanovu – bolnicu u Brčko Distriktu BiH.\nUkupno je Vijeće ministara BiH u ovoj godini za zdravstveni sektor u entitetima i Brčko Distriktu izdvojilo oko 40 miliona KM, jer je ranijom odlukom početkom oktobra odobreno 14.474.000,00 KM.\nZA SREBRENICU 1,5 MILIONA KM\nVijeće ministara Bosne i Hercegovine iz tekuće budžetske rezerve odobrilo je 1,5 miliona KM za podršku ranije usvojenim infrastrukturnim projektima u opštini Srebrenica.\nRadi se o preostalom dijelu ranije obećane pomoći Vijeća ministara BiH razvoju opštine Srebrenica, koja je u iznosu od dva miliona najavljena na Investiciono-razvojnoj konferenciji „Mogućnosti i perspektive razvoja Srebrenica 2015“ u novembru 2015. godine. U septembru 2018. godine za ove svrhe je odobreno 500.000 KM.\nTURSKA POMOĆ ORUŽANIM SNAGAMA BiH\nBiH I MAĐARSKA JAČAJU SARADNJU U OBLASTI SPORTA\nVijeće ministara BiH je usvojio i uputiće Predsjedništvu BiH Prijedlog memoranduma o razumijevanju o saradnji u području sporta između Ministarstva civilnih poslova Bosne i Hercegovine i Ministarstva ljudskih resursa Mađarske s ciljem daljnjeg jačanja bilateralnih odnosa.\nMemorandumom se, između ostalog, jača saradnja državnih tijela odgovornih za sport, sportskih saveza i udruženja, a uključuje i zajedničke obuke vrhunskih sportista, njihove pripreme i korištenje sportskih terena, kao i održavanje turnira i tradicionalnih sportskih manifestacija.\nMemorandum će stupiti na snagu danom potpisivanja, a za bh. potpisnika je predložena ministarka civilnih poslova.\nODRŽAVANJE DRUMSKIH MOSTOVA NA GRANICI S HRVATSKOM\nVijeće ministara BiH utvrdilo je Prijedlog odluke o ratifikaciji Sporazuma između Vijeća ministara Bosne i Hercegovine i Vlade Republike Hrvatske o održavanju i rekonstrukciji drumskih mostova na državnoj granici, potpisan u Zagrebu krajem septembra ove godine.\nPodsjećamo da su Sporazumom definisani održavanje i rekonstrukcija 10 mostova na državnoj granici, preko Save, Une, Maljevca i Korane.\nBosna i Hercegovina i R Hrvatska će obavljanje radova i troškova redovnog održavanja razmjerno dijeliti po pola, osim ako se dvije države drugačije ne dogovore. Ministarstvo spoljnih poslova dostaviće Prijedlog odluke o ratifikaciji ovog sporazuma Predsjedništvu BiH u daljni postupak ratifikacije.\nIMENOVANI V.D. AGENATA SMBiH PRED EVROPSKIM SUDOM ZA LJUDSKA PRAVA\nVijeće ministara BiH u drugom krugu glasanja donijelo je Rješenje o imenovanju vršilaca dužnosti agenata Vijeća ministara Bosne i Hercegovine pred Evropskim sudom za ljudska prava.\nZa v.d. agenata imenovani su Harisa Bačvić (rukovodilac Kancelarije agenta), te Jelena Cvijetić i Monika Mijić, agenti, a do okončanja procedure javnog konkursa za imenovanje na ove pozicije, najduže tri mjeseca.\nBiH NASTAVLJA ISPUNJAVATI OBAVEZE PREMA GRUPACIJI SVJETSKE BANKE\nVijeće ministara BiH usvojilo je Informaciju Ministarstva spoljnih poslova o visini kontribucije Bosne i Hercegovine u okviru usvojene IDA 19 Rezolucije – devetnaesto punjenje.\nData je saglasnost za uplatu 21.478 KM iz već odobrenih sredstava za tekuću godinu za izmirivanje međunarodnih obaveza BiH na osnovu članstva u međunarodnim organizacijama, uključujući i finansijske institucije.\nOvom rezolucijom Međunarodne asocijacije za razvoj se predviđa povećanje sredstava radi punjenja resursa Asocijacije za nove finansijske angažmane za trogodišnji period, i to od 1. jula 2020. do do 30. juna 2023. godine.\nNa ovaj način Bosna i Hercegovina nastavlja ispunjavati svoje obaveze prema Grupaciji Svjetske banke, čija je članica i Međunarodna asocijacija za razvoj.\nVijeće ministara dalo je saglasnost guverneru BiH pri Grupaciji Svjetske banke Biseri Turković da potpiše pismo namjere i uputi ga Seketarijatu Grupacije Svjetske banke.\nIZGRADNJA TERENSKE KANCELARIJE ZA GRANIČNU POLICIJU\nVijeće ministara BiH je donijeloo Odluku o višegodišnjem projektu izgradnje objekta za smještaj terenske kancelarije Granične policije BiH – Jug Čapljina.\nOvom odlukom odobrava se Graničnoj policiji Bosne i Hercegovine da gradi objekat za smještaj Terenske kancelarije Jug Čapljina, putem projekta višegodišnjih kapitalnih ulaganja u ukupnoj vrijednosti od 3.000.000 KM, za period 2020. – 2023. godine.\nPODRŠKA SAJAMSKIM MANIFESTACIJAMA\nVijeće ministara BiH donijelo je odluku kojom je raspoređeno 300.000,00 KM iz budžeta Ministarstva spoljne trgovine i ekonomskih odnosa sa pozicije Tekući grantovi za podršku organizatorima 18 sajamskih i drugih manifestacija i aktivnosti u zemlji, usmjerenim na promociju i razvoj privrede Bosne i Hercegovine, saopćeno je iz Vijeća ministara BiH.


evropska nedelja prevencije raka grlica materice 2021\nCrveni krst Srbije u partnerstvu sa Institutom za javno zdravlje Srbije “Dr Milan Jovanović Batut”, a povodom obeležavanja Evropske nedelje prevencije raka grlića materica organizovao je edukaciju edukatora za volontere i zaposlene u organizacijama Crvenog krsta. Edukaciji su prisustvovale 33 osobe, a ove edukacije su deo redovnih zdravstveno-preventivnih aktivnosti, čime Crveni krst Srbije kasnije na terenu nastavlja sa edukacijom i podizanju svesti javnosti o značaju preventivnih aktivnosti. Predavanje je držala dr Katarina Boričić.\nEvropska nedelja prevencije raka grlića materice se obeležava od 18. do 24. januara 2021. godine u cilju podizanja svesti žena o raku grlića materice i načinima prevencije. Ovom nedeljom prenosimo poruku o značaju dostupnih mera prevencije u našoj zemlji, u cilju sprečavanja obolevanja i umiranja od raka grlića materice.\nNa osnovu procena Međunarodne agencije za istraživanje raka (IARC) za 2018. godinu Srbija se nalazi u grupi zemalja sa visokim stopama obolevanja i umiranja u Evropi. Kada je reč o obolevanju od raka grlića materice, Srbija se, posle Letonije, Bosne i Hercegovine, Estonije i Moldavije nalazi na petom mestu u Evropi. Takođe, naša zemlja se i po umiranju od ove vrste raka kod žena nalazi na petom mestu u Evropi. Prema podacima Registra za rak Instituta za javno zdravlje Srbije „Dr Milan Jovanović Batut”, tokom 2018. godine registrovano je 1057 novoobolelih žena od raka grlića materice i 427 žena je u Srbiji umrlo od ove vrste raka.


Ovo je jedina osoba koju su “Simpsonovi” ikada odbili\nNaslovna · Vesti · Ovo je jedina osoba koju su “Simpsonovi” ikada odbili\nKameo uloga u “Simpsonovima” – jednoj od najpopularnijih serija svih vremena, znak je da je neko uspeo u životu. Ipak, jedna osoba iz Njujorka izgleda je propustila tu priliku, piše Independent.Jedan od izvršnih prodicenata serije, Al Džin, tvrdi da je američki predsednik Donald Tramp jedina osoba kojoj je uskraćeno gostovanje u “Simpsonovima”.\nU intervjuu na Komik-konu, Džinu je postavljeno pitanje da li su autori ikada odbili nekog specijalnog gosta u 28-godišnjoj istoriji serije.\n“Reći ću samo da je reč o predsedniku SAD”, odgovorio je Džin, a prenosi Wrap.\nZna se da se Tramp nekoliko puta pojavljivao u “Simpsonovima”, ali su njegov lik uvek tumačili glasovni glumci. Tramp takođe u seriji nikada nije glumio nekog drugog.\nBy Alan Ford, simpsonovi, tramp,\nGrabar Kitarović: Posao mi je guranje u prve redove\nNiki Minaž o Trampu u novoj pesmi\nSmiters priznaje da je gej\n10 događaja koje su predvideli Simpsonovi!


Četvrtak, 09.12.2021. ✝ Verski kalendar\n☦ Prepodobni Alimpije Stolpnik\n✡ 5. Tevet\n09.06.2021 u 09:41\nJovanović pita ko je ukinuo obezbeđanje njegovoj deci\nČedomir Jovanović, lider LDP-a, uputio je dopis MUP-u i Sektoru unutrašnje kontrole od kojih traži odgovore pisanim putem po čijem nalogu je postupano kada je doneta odluka da se ukine obezbedenje njegovoj deci, saznaje Tanjug. U dopisu koji je upućen nadležnim organima traži se obrazloženje po kojim zakonskim razlozima je postupala Jedinica za obezbeđenje? Na osnovu čega je zaključila da deci lidera LDP-a više nije potrebno obezbeđenje kada je nadležna policijska uprava bila svesna direktnih napada, pretnji i ugroženosti života i ovih lica na osnovu svih prethodnih prijava? U dopisu u koji je Tanjug imao uvid Čedomir Jovanović zahteva od nadležnih da se dostavi izveštaj o svim preduzetim merama povodom napada na bezbednost i život njegove dece.\n25.05.2020 u 13:21\nZločinačko udruženje nas ne može zaustaviti, izlazimo na izbore\nPredsednik Liberalno demokratske partije (LDP) Čedomir Jovanović izjavio je da su medijski napadi na njega i LDP učestali od najave da ova partija na izbore izlazi „sa podrškom ljudi koji su vodili akciju Sablja, borbu protiv organizovanog kriminala u Srbiji i imali hrabrosti da pošalju ubice Zorana Đinđića u zatvor”, saopšteno je iz LDP. Jovanović je rekao da se nastavlja kampanja protiv LDP-a i njega lično „putem opskurnih tabloida i bolesnih naslovnih strana”, kao i da ga napadaju i kleveću „isti oni koji su napadali Zorana Đinđića dok je bio živ”. „Ali su se prevarili ako su pomislili da ću se ja zbog toga povući ili odustati. Izmišljeni delovi knjige Gorana Živaljevića Kese, pojačano komentarima Mileta Isakova i advokata Bože Prelevića najveći mi je dokaz da sam u pravu za sve\n08.05.2020 u 13:41\nJovanović o incidentu: Ovoga nema ni na Ibarskoj u tri ujutru\nLider LDP-a izjavo da je 5. oktobra bilo poštenije nego danas ispred ulaza u Skupštinu Srbije, jer je tada sa jedne strane bio kordon policije koji je pucao, a sa druge strane demonstranti koji su se protiv njih borili Lider LDP-a Čedomir Jovanović kaže da poslanici nisu danas došli u parlament da se biju na skupštinskim stepenicama, već da nešto kažu i da mora da postoji red. On je rekao da nema ništa zajedničko sa Marjanom Rističevićem, kome je danas ispred parlamenta iscepan sako, ali da se ne mogu gaziti oni koji drugačije misle. „U Skupštini sedim ne zato što sam impresioniran društvom, nego zato što poštujem red. Mi možemo jedni drugima da kažemo sve što nam padne na pamet, ali neću dozvoliti nikada da se u Skupštini ljudi gaze zato što drugačije misle”, rekao je Jovanović u\n23.04.2020 u 20:52\nČedomir Jovanović počasni građanin Kantona Sarajevo\nPredsednik Liberalno-demokratske partije Čedomir Jovanović proglašen je danas za počasnog građanina Kantona Sarajevo, saopštila je LDP. Tu odluku donela je Skupština Kantona Sarajevo, na predlog Odbora za javna priznanja Kantona Sarajevo zbog, kako se navodi, izuzetnih zasluga Jovanovića u širenju istine o dešavanjima u BiH i za doprinos razvijanju međunarodnih odnosa na načelima solidarnosti, demokratičnosti i tolerancije među ljudima različitih nacija, vera i kultura. U odluci koju je danas verifikovala Skupština Kantona Sarajevo navodi se da se počasnom građaninu dodeljuje Povelja Kantona Sarajevo. Jovanović je rekao da mu je ovo prvo priznanje u životu i da je pošteno, kako kaže, da je baš iz grada i od ljudi koji su simbol i njega samog. On je na svojoj fejsbuk stranici\n12.03.2020 u 15:04\nDS, Đilas, LDP i članovi vlade Zorana Đinđića odali poštu ubijenom premijeru\nDelegacija Demokratske stranke danas je na 17. godišnjicu od smrti odala poštu Zoranu Đinđiću u Aleji velikana i položila venac na njegov grob. Potom su članovi i članice tadašnje Vlade položili vence na mestu gde je Đinđić ubijen na ulazu u zgradu Vlade Srbije, saopštila je DS na sajtu, preneo je Tanjug. Na čelu delegacije bio je predsednik DS Zoran Lutovac, a pored njega su bili Nada Kolundžija, Branislav Lečić, Slobodan Milosavljević, Radoslav Milojičić, Aleksandra Jerkov i drugi. Nakon delegacije DS, venac na grob Zorana Đinđića položio je i lider Stranke slobode i pravde i nekadašnji predsednik DS Dragan Đilas. Delegacija Liberalno-demokratske partije, predvođena predsednikom Čedomirom Jovanovićem, položila je danas cveće u dvorištu Vlade Srbije, na mestu gde je ubijen\n31.07.2018 u 22:20\nJovanović: Vučić je moderniji od Saveza za Srbiju\nLider Liberalno demokratske partije (LDP) Čedomir Jovanović izjavio je da opozicija nema rešenje kada je u pitanju Kosovo i, govoreći o opozicionom Savezu za Srbiju, rekao da je predsednik Srbije Aleksandar Vučić „otišao dalje od njih, i to je činjenica, i koliko god to nekome smetalo i koliko god ja gurao prst nekome u oko, on je danas moderniji od njih”. Jovanović je za N1 kazao da razgovara „sa svima” kad je u pitanju „Koalicija za mir”, koju predlaže i da to nije predizborni projekat. „Ko ruši ideju dogovora s Albancima? I crkva i nacionalisti i Dodik i sad se na kraju pojave moje kolege iz opozicije i kažu - 'ajde i mi”, rekao je Jovanović. On je obrazložio svoj raniji stav da je sastanak predsednika Aleksandra Vučića i Hašima Tačija u septembru u Briselu veoma važan,\n06.05.2018 u 19:14\nUhapšen napadač na aktivistu LDP-a\nPripadnici Ministarstva unutrašnjih poslova identifikovali su i priveli 43-godišnjeg muškarca za koga se sumnja da je danas u mestu Jarak udario predstavnika Liberalno demokratske partije. Policija ga je privela nadležnom sudiji za prekršaje u Sremskoj Mitrovici zbog prekršaja iz Zakona o javnom redu i miru, odnosno vršenja nasilja nad predstavnikom LDP-a, ističe se u saopštenju MUP-a. U Jarku, gde je ranije danas održan skup Srpske radikalne stranke, došlo je do fizičkog obračuna radikala i pristalica LDP, u kojem je član predsedništva LDP Đorđe Žujović zadobio više udaraca u glavu. (Tanjug)\n06.05.2018 u 11:39\nU Jarku napadnut funkcioner LDP-a, policija traga za napadačem\nJARAK - Nakon što je lider radikala Vojislav Šešelj napustio selo Jarak, došlo je do incidenta i manjeg fizičkog obračuna radikala i pristalica LDP, u kojem je član predsedništva LDP Đorđe Žujović zadobio više udaraca u glavu. Posle odlaska Šešelja iz Jarka, šestorica momaka razvila su transparent „Šešelj je ratni zločinac”, pored raskrsnice gde je održan miting radikala. Pripadnici SRS su ih zatim napali, kada je i došlo do fizičkog obračuna u kom je Žujović povređen. Policija je intervencijom sprečila da dođe do većeg incidenta, a nakon toga ispratila LDP iz Jarka.\n03.05.2018 u 12:26\nStefanović: Policija će biti kadra da sprovede zabranu\nPotpredsednik Vlade i ministar unutrašnjih poslova Nebojša Stefanović ponovio je da su svi skupovi u Hrtkovcima zabranjeni i da je uveren da će policija biti karda ta tu odluku sprovede. On je, na konferenciji za štampu, nakon sastanka sa litvanskim kolegom Eimutisom Misiunasom, objasnio da je, na osnovu odluke Upravnog suda da policija vrati na dopunu rešenje SRS, u smisli da osoba koja se potpisala pod zahtev nije imala aktivnu legitimaciju da predstavlja stranku, zahtev na dopunu vraćen. „SRS je ispunila to rešenje i mi smo skup zabranili kao i prvi put. Zabranili smo ne samo SRS, već bilo kojoj drugoj stranci koja je htela da održi skup”, podvukao je Stefanović. Rekao je da je atmosfera u Hrvatkovcima takva da je većinsko stanovništvo protiv bilo kakvog skupa. Ukazao je da je\n19.08.2017 u 15:59\nJovanović: Sastajem se sa Mekalisterom, ne zanima me Janković\nPredsednik LDP Čedomir Jovanović izjavio je da će sigurno otići na sastanak sa izvestiocem Evropskog parlamenta Dejvidom Mekalisterom, a da ga „pubertetski hirovi” lidera PSG Saše Jankovića - ne interesuju. „Ne interesuju me pubertetski hirovi Jankovića, neka ga komentarišu školski psiholozi, toliko je destruktivan da bi pokvario i kamen za kupus”, navodi se u izjavi Jovanovića, koji je preneo Biro za komunikacije LDP. On je istakao da sigurno ide na sastanak sa Mekalisterom jer je to, kako je rekao, jedini način stvaranja sposobne alternative koja će izgraditi modernu evropsku Srbiju „konkretnije od Vučića, zato što mi ne kalkulišemo”. „Mekalister i zvanično treba da zna da u društvu postoji energija potrebna za dogovor u Bosni i Hercegovini i rešenje odnosa Beograda i Prištine,\n09.12.2021 u 00:59\nBajden: Slanje američkih vojnika u Ukrajinu nije opcija\n09.12.2021 u 00:53\nKomad o nasilju nad ženama\n09.12.2021 u 00:47\nVažna pobeda „crno-belih” u Francuskoj\n08.12.2021 u 23:02\nKaratistkinja Jovana Preković potvrdila reči predsednika Vučića\n08.12.2021 u 22:57\nU Skupštinu stigao dopis Vlade o povlačenju zakona\n08.12.2021 u 22:40\nO sudbini „Fijata” u februaru ili martu


Sanela Dženkins pod lupom istražnih organa | Krajina.BA\n– Dijana Dženkins iskoristila je prijateljstvo sa suprugom šeika Hamada bin Jasima bin Džabira el-Tanija, koji je predsjedavajući investicijskih vlasti Katara. To je dovelo do ogromnih katarskih investicija u „Barclays“ – piše „Financial Times“.\nBivši suprug Sanele Dijana Dženkins, prema navodima FT-a, optužen je u tri tačke za “zavjeru sa ciljem da prevaru tako što će netačno predstaviti odnose u dva odljeva gotovine u junu i oktobru (2008. op.a.), plus nezakonito pružanjefinansijske pomoći”.\nList prenosi i da su advokati optuženih najavili “oštru i bespoštednu borbu”. Istakli su da je “Dženkins zatražio pravnu pomoć i sugestije, kako bi se nosio s optužbama koje su iznesene protiv njega”.\nPrethodni članakDžumhur savladao Aguer-Aliassimea za plasman u četvrtfinale\nNaredni članakDove koje je lijepo učiti u noći Lejletu-l-kadr


Novak Đoković žalba na ukinutu vizu, kakve su mu šanse\nNovak Đoković i njegov advokatski tim sasvim sigurno će uputiti žalbu nakon što je ministar za imigracije u australijskoj vladi Aleks Hok iskoristio diskreciono... 14.01.2022, Sputnik Srbija\nOvim povodom oglasila se dr Džanina Baui, inače profesorka na Univerzitetu Južnog Velsa u Sidneju, koja je poručila da Novak Đoković može da traži da sud dodatno pogleda i preispita odluku ministra Hoka.„U slučaju da ne dođe do neke greške u pravnom procesu, šanse Novaka Đokovića da mu bude usvojena žalba na odluku ministra Aleksa Hoka, su jako male“, istakla je Baui.Ukoliko dođe do žalbe, proces će ponovo biti poveren sudiji Entoniju Keliju, koji je podsetimo, prvobitno presudio u korist svetskog broja jedan.U slučaju da advokatski tim Novaka Đokovića brzo reaguje, sve bi moglo da bude okončano do nedelje i ako odluka bude pozitivna po njega, mogao bi od ponedeljka da se nađe na Australijan openu gde bi napao jubilarnu desetu titulu, a rekordni 21. Grend slem trofej.Novakovi advokati bili su spremni na ovakav scenario i odlično znaju šta će navesti u žalbi. Dokumente su dobili oko osam časova ujutru, po srpskom vremenu (18 po australijskom). Navodno, zahtevaće da suđenje ponovo bude prenošeno uživo, putem lajvstrima. Ono što je najbitnije, jeste da će tražiti da sve bude obavljeno po ubrzanom postupku, tačnije da bude skraćeno vreme za pismene podneske i usmene dokaze.To je upravo iz razloga da čitav slučaj dobije epilog do nedelje, kako bi Novak Đoković u ponedeljak mogao da igra na Australijan openu.Naravno, ukoliko žalba bude odbijena, prvi teniser sveta biće deportovan iz Australije.\n09:00 14.01.2022 (Osveženo: 09:38 14.01.2022)\nNovak Đoković i njegov advokatski tim sasvim sigurno će uputiti žalbu nakon što je ministar za imigracije u australijskoj vladi Aleks Hok iskoristio diskreciono pravo i poništio vizu srpskom asu.\nOvim povodom oglasila se dr Džanina Baui, inače profesorka na Univerzitetu Južnog Velsa u Sidneju, koja je poručila da Novak Đoković može da traži da sud dodatno pogleda i preispita odluku ministra Hoka.\n„U slučaju da ne dođe do neke greške u pravnom procesu, šanse Novaka Đokovića da mu bude usvojena žalba na odluku ministra Aleksa Hoka, su jako male“, istakla je Baui.\nUkoliko dođe do žalbe, proces će ponovo biti poveren sudiji Entoniju Keliju, koji je podsetimo, prvobitno presudio u korist svetskog broja jedan.\nU slučaju da advokatski tim Novaka Đokovića brzo reaguje, sve bi moglo da bude okončano do nedelje i ako odluka bude pozitivna po njega, mogao bi od ponedeljka da se nađe na Australijan openu gde bi napao jubilarnu desetu titulu, a rekordni 21. Grend slem trofej.\nNovakovi advokati bili su spremni na ovakav scenario i odlično znaju šta će navesti u žalbi. Dokumente su dobili oko osam časova ujutru, po srpskom vremenu (18 po australijskom). Navodno, zahtevaće da suđenje ponovo bude prenošeno uživo, putem lajvstrima. Ono što je najbitnije, jeste da će tražiti da sve bude obavljeno po ubrzanom postupku, tačnije da bude skraćeno vreme za pismene podneske i usmene dokaze.\nTo je upravo iz razloga da čitav slučaj dobije epilog do nedelje, kako bi Novak Đoković u ponedeljak mogao da igra na Australijan openu.\nNaravno, ukoliko žalba bude odbijena, prvi teniser sveta biće deportovan iz Australije.\n13 Januar, 18:15


ZAKON O JAVNIM NABAVKAMA: Neophodna veća transparentnost u javnim nabavkama\nIako je vanredno stanje u Srbiji ukinuto 6. maja 2020. godine, građani naše zemlje još nisu videli izveštaj o nabavkama respiratora i druge medicinske opreme naprečac kupljene za vreme njegovog trajanja, iako je takav dokument najavila i premijerka Ana Brnabić.\nIstraživanje javnog mnjenja koje je za potrebe organizacije Partneri Srbija, u okviru projekta “Javne tajne o javnom zdravlju” podržanog od strane Balkan Trust for Democracy, sprovela agencija Demostat, sprovedeno na reprezentativnom uzorku od 1.500 punoletnih građana od kraja septembra do sredine oktobra 2021. godine, imalo je za cilj da utvrdi da li je, i u kojoj meri, građanima bitno da javne nabavke medicinske opreme tokom epidemije budu transparentne.\nPolazna pretpostavka autora istraživanja bila je da će građani, pod sada već dve godine dugom pretnjom i brigom za svoje zdravlje, izabrati da im informacija poput cene nabavke medicinske opreme, zapravo nije od značaja. Međutim, pokazalo se drugačije.\nNa primer, skoro svaki drugi ispitanik (njih 47,7 odsto) izjavio je da su informacije o cenama, tj. javnim nabavkama medicinske i druge opreme, izuzetno bitne, a približno svaki deseti ispitanik (9,8 odsto) izneo je stav da nisu bitne. Oko trećina ispitanika (36,8 odsto) je stava da su informacije o cenama delimično bitne.\nSvaki treći ispitanik (31,2 odsto od ukupnog broja) saopštio je da nije bilo dovoljno objavljenih informacija o troškovima nabavke medicinske i druge opreme u vreme epidemije korona virusa, svaki približno četvrti ispitanik (23,4 odsto) izneo je mišljenje da su informacije bile delimično objavljivane, dok je približno svaki peti (22,5 odsto) stava da uglavnom nije bilo dovoljno informacija.\nPozitivan stav da je bilo dovoljno informacija ima 16,4 odsto ispitanika, a da ih nije bilo (u potpunosti ili delimično) smatra više od pola ispitanika (53,7 odsto). Gotovo 40 odsto ispitanika smatra da je bilo (u potpunosti ili delimično) dovoljno objavljenih informacija.\nDalje, 45 odsto ispitanika je mišljenja da netransparentnost u javnim nabavkama ukazuje na korupciju u procesima nabavki, a jedna trećina ispitanika (31 odsto) delimično tako misli. Svaki osmi ispitanik ili 12,8 odsto njih ne misli da netrasparentnost u javnim nabavkama ukazuje na korupciju.\nSa druge strane, skoro svaki četvrti građanin (23,7 odsto) potpuno je zadovoljan načinom na koji je Republika Srbija reagovala na krizu izazvanu epidemijom korona virusa, a nešto više od jedne trećine (35,5 odsto) delimično je zadovoljno. Dve petine ispitanika (39,6 odsto) nije zadovoljno načinom na koji je Republika Srbija reagovala na krizu izazvanu epidemijom, a 1,2 odsto ispitanika nije dalo odgovor.


Udruženje inženjera u Rudarstvu » O nama\nCiljevi Udruženja inženjera u rudarstvu su:\n•\tokupljanje i organizovanje inženjera radi ostvarivanja njihovih interesa, uvećanja njihovog stručnog znanja, obezbeđenja odgovarajućeg statusa u struci i zajednici, na bazi njihovog stručnog doprinosa u razvoju rudarstva;\n•\trazvijanje međusobne saradnje i saradnje sa odgovarajućim međunarodnim organizacijama inženjera;\n•\tpoboljšavanje staleškog interesa, ugleda i zaštite članova udruženja kao i pružanje pomoći svojim članovima;\n•\trazvijanje svih oblika dobre međusobne saradnje sa drugim strukovnim organizacijama i udruženjima u interesu svojih članova;\n•\tpružanje pomoći inženjerima u naučnom i stručnom usavršavanju i organizovanju odgovarajućih oblika permanentnog obrazovanja;\n•\tpraćenje savremenog razvoja tehnike i tehnologije u rudarstvu i ukazivanje na tokove zbivanja i promene u ovoj oblasti i davanje mišljenja o tehničkim i tehnološkim rešenjima u razvoju rudarstva u Republici Srbiji;\n•\tnegovanje i razvijanje etike inženjerskog poziva, ljudskih prava i sloboda;\n•\tpodsticanje, organizovanje naučno – stručnih skupova, izdavanje naučnih i stručnih radova i drugih publikacija od interesa za razvoj rudarstva u Republici Srbiji;\n•\trazmatranje i davanje stručnih mišljenja o planovima, programima, analizama i drugim aktima važnim za razvoj rudarstva, u Republici Srbiji;\n•\tpodsticanje i pomaganje onih aktivnosti i inicijativa koje su usmerene na očuvanje čovekove okoline i uređenje prostora, uštedu i racionalizaciju potrošnje svih vrsta energije;\n•\tsaradnja sa odgovarajućim stručnim, privrednim i drugim organizacijama i organima na realizaciji zadataka od zajedničkog interesa.\nUdruženje inženjera u rudarstvu u svom radu je nezavisno, a odluke koje donosi su javne.\nUdruženje inženjera u rudarstvu ima sledeće organe:\n–\tSkupštinu udruženja,\n–\tNadzorni odbor i\nSedište Udruženja je u Boru.


"Postoji treća instanca, to je Ustavni sud, ali je, što se tiče izbornih pravila i procedura, odluka Vrhovnog suda konačna", objasnio je Stevan Veselinović u Jutarnjem dnevniku RTS-a.\nVeselinović ukazuje da procedura glasanja iz centralne Srbije putem pošte nije menjana i ista je kao i na prethodnim izborima.\nPodseća da su ti glasovi prihvatani i računali su se u konačne rezultate.\nMeđutim, odluka Vrhovnog suda sve to menja, čime se krše zakon i izborna pravila, kaže Veselinović i ocenjuje da je odluka politička.\n"Presuda neće uticati na broj poslanika Srpske liste, ali će omogućiti nekim albanskim partijama da uđu u parlament", navodi Veselinović.\nDodaje da je to njihova unutrašnja borba, ali se tiče načina na koji se glasa iz centralne Srbije, koji će morati da se menja.\nOčekuje da će konačni rezultati biti potvrđeni za 12 do 13 dana, odnosno do kraja meseca.


VojvodinaCafe - Vrh talasa Dunava prošao Bezdan\nVest objavljena: 13.06.2013 21:18\nVodostaj Dunava kod Bezdana je od 14 časova u stagnaciji, a odbrambeni nasipi su izdržali vrh vodenog talasa koji se sa nivoom od 754 centimetara približio istorijskom maksimumu iz 1965. kada je bio 766 centimetara. To područje obišao je načelnik Sektora za vanredne situacije MUP-a Predrag Marić koji je rekao novinarima da je situacija na tom delu Dunava pod kontrolom.\nMarić je ocenio i da je lokalna samouprava u Somboru u saradnji sa nadležnim organima dobro reagovala.\nOn je naveo da je situacija u toku Dunava najteža na nebranjenon delu kod Beočina gde je prethodnih dana došlo do evakuacije dela stanovništva iz vikend naselja.\nNačelnik Sektora je najavio da će nadležni pratiti sistuaciju sa vodostajem Dunava do subote, objasnivši da je zbog velike vode, koja ne može tako brzo da otekne, to neophodno svakodnevni raditi.\nPrema njegovim rečima u sprečavanju posledica poplava angažovani su svi raspoloživi resursi Sektora za vanredne situacije iz Vojvodine kojima su u pomoć pristigli spasilački timovi iz Niša i Kraljeva.\nNema opasnosti od izlivanja Tise i Tamiša\nZa sada nema opasnosti od izlivanja reka u srednjem Banatu. Tisa u Novom Bečeju je u porastu a redovna odbrana uvedena je na letnjim nasipima. Tamiš nije dostigao nivo redovne odbrane u Jaši Tomiću i Sečnju, ali je sinoć i tamo pala velika količina kiše koja je meštanima nekih ulica donela i probleme.


Dirljiva poruka kraljice Elizabete za njen prvi rođendan bez princa Filipa - GRAZIA Srbija\nKraljica Elizabeta, koja ostaje posle sahrane princa Filipa u dvorcu Vindsor, 95. rođendan provela je sa nekim članovima kraljevske porodice. Njeni najmiliji, koji su se dogovorili da je redovno posećuju kako ne bi ostala sama u periodu žalosti kroz koji prolazi, juče su bili pored nje.\nPalata bi već počela da slavi kraljičin rođendan, ali svi planovi su otkazani nakon smrti vojvode od Edinburgha, pa čak i na zahtev same kraljice.\nKraljica Elizabeta je rođena 21. aprila 1926. godine u kući bake i deke u Londonu, a porodica ju je zvala „Lilibette“. Princ Filip bio je poslednja osoba koja ju je tako zvala i sa kojim je bila u braku više od 73 godine.\nPrvu poruku poslala je preko zvaničnih profila britanske kraljevske porodice, nekoliko dana nakon sahrane vojvode od Edinburga.\n„Povodom svog 95. rođendana primila sam mnogo poruka sa lepim željama, nešto što izuzetno cenim“, navodi se u poruci. „Kao porodica koja doživljava period žalosti, bilo nam je utešno čuti i videti uspomene na mog supruga koje su priredili ljudi u Velikoj Britaniji, Komonveltu i širom sveta. Moja porodica i ja vam se zahvaljujemo na podršci i dobroti koju nam pokazujete ovih dana. Duboko smo dirnuti i neprestano nas podsećate da je Filip tokom svog života imao veliki uticaj na bezbroj ljudi “.


Foto: Starsport©, Ilustracija, Wikipedija\nZaista je reč o velikom broju igrača\nObjavljeno: 10.07.2020. 12:49h 13:31h\nNemanja Dangubić je zvanično postao član Partizana i tako postao još jedan u nizu košarkaša koji su igrali za oba večita rivala.\nZanimljiva je pojava da u košarci ima mnogo više 'preletača' nego u fudbalu i da sa prilično manje tenzija igrači prelaze sa jedne na drugu stranu.\nIpak, odlazak Dangubića u Partizan zaboleo je dobar deo navijača Zvezde, pošto je sa crveno-belima ostvario najveće uspehe u svojoj karijeri i definitivno igrao košarku života. Videćemo kako će ga dočekati Delija na prvom Večitom derbiju u sezonu, ali ne deluje da će imati prijatnu doborodšlicu.\nPoslednji srpski košakaš pre Dangubića koji je napravio ovakav potez je Stefan Janković. Samo što je on prešao direktno iz Zvezde u Partizan.\nTransfer Dangubića u Partizan je svojevrsna osveta crno-belih za 'krađu' Korija Vodlena, koji se nedavno preselio na Mali Kalemegdan.\nKada je reč o popularnim 'preletačima' prva asocijacija su srpski političari, koji će promeniti sve moguće stranke samo da bi ostalili na vlasti. Koliko je samo takvih primera na današnjoj političkoj sceni, ali o njima bolje da ne pišemo.\nDa nam je preletanje u krvi i da nije samo do političara, najbolji primer su upravo košarkaši, koji veoma često umeju da 'izdaju' svoje i pređu u redove najvećeg rivala.\nNe prašta se takav potez u Srbiji, pogotovo ako ste sa ovih prostora.\n"Čovek moze da promeni dom, ženu, kola, posao, ime, veru, ali samo se jedno nikada ne menja - klub za koji se navija".\nIpak, moramo da shvatimo da ljudi žive od sporta i da je to njihova profesija, dok oni moraju da budu svesni šta nosi ovakav potez.\nPokušali smo da nabrojimo sve igrače koji su igrali i za Zvezdu i za Partizan, a ukoliko smo nekoga zaboravili slobodno nam napišite u komentarima.\nDIREKTAN PRELAZAK IZ PARTIZANA U ZVEZDU\nDIREKTAN PRELAZAK IZ ZVEZDE U PARTIZAN\nINDIREKTNI PRELASCI IZ ZVEZDE U PARTIZAN\nINDIREKTNI PRELASCI IZ PARTIZANA U ZVEZDU\nVladimir ĐokićDragan LukovskiBoris BakićRaško KatićDejan TomaševićAleksandar CvetkovićLuka BogdanovićNemanja DangubičStefan JankovićSvi igrači koji su igrali za Zvezdu i PartizanKK Crvena zvezdaKK Partizan


Počela rekonstrukcija pruge Beograd-Bar - Gradjevinarstvo.rs\nPočela rekonstrukcija pruge Beograd-Bar\nNa železničkoj stanici Vreoci danas (15.7.2016.) su počeli radovi na pruzi Resnik - Valjevo ukupne dužine 77,6 kilometara, što će biti prva faza rekonstrukcije železničke pruge Beograd - Bar, koja je deo evropskog saobraćajnog Koridora 11, saopštile su Ruske državne železnice (RŽD International).\nMinistarka građevinarstva, saobraćaja i infrastrukture Zorana Mihajlović izjavila je da će pruga od Resnika do Valjeva biti modernizovana najkasnije do novembra 2017. godine.\nPrema njenim rečima, brzina vozova tada će moći da dostigne 120 kilometara na sat.\nMihajlović je navela i da će se nakon završetka radova od Resnika do Valjeva putovati oko 75 minuta, a sada to putovanje traje oko dva sata i 20 minuta.\nOne je dodala i da je vrednost trenutnih projekata u putnoj infrastrukturi oko 3,5 milijardi evra, a u železničkoj oko 1,5 milijarde evra.\nMihajlović je ocenila i da je ruski kredit partnerski odnos izmedju srpskih i ruskih železnica i dodala da taj kredit obuhvata rekonstrukciju koloseka i nabavku novih vozova. U Ruskim železnicama navode da je planirani rok za završetak radova jun 2018. godine, a ugovorna vrednost projekta je oko 80 miliona dolara.\nRŽD International će, kako se navodi, sprovesti rekonstrukciju trupa pruge, gornjeg stroja koloseka, dva tunela i 17 mostova, kontaktne mreže, SS i TT sistema, kao i remont svih infrastrukturnih objekata duž pruge, uključujući i 10 stanica.\nGradjevinsko-montažne radove izvode srpske kompanije-podizvođači.\nRadovi na rekonstrukciji na ovoj deonici odvijaće se u skladu sa aneksom ugovora koji su u decembru 2015. godine potpisali RŽD International i Infrastruktura železnice Srbije.\nPruga Beograd Bar je po dužini najveća u Srbiji, njena dužina do granice sa Crnom Gorom iznosi 287 kilometara. Tokom 40 godina od trenutka puštanja u rad nije se obavljao remont na pruzi.


Protokol predviđa međusobnu saradnju dve institucije u prevenciji saobraćajnih nezgoda i zajedničko održavanje kampanja.\nPotpisivanju Protokola prisustvovali su i sekretar Republičkog saveta za bezbednost saobraćaja na putevima Republike Severne Makedonije, Vladimir Lazarov, predsednica radne grupe za međunarodnu saradnju i savetnica direktorke ABS, Lidija Stanojević i pomoćnica direktorke i načelnica sektora za prevenciju ABS, Svetlana Miljuš.\nFoto: Фото: Агенција за безбедност саобраћаја\nPredstavnici Republičkog saveta za bezbednost saobraćaja na putevima Republike Severne Makedonije obišli su sva odeljenja koja se bave prevencijom i licenciranim kadrovima u Agenciji za bezbednost saobraćaja Republike Srbije, jer su želeli na licu mesta da steknu uvid kako ABS funkcioniše i radi.\nTakođe, dogovoreno je da se, ukoliko situacija sa korona virusom bude dozvolila, do kraja godine organizuje zajednička kampanja kako bi se apelovalo na učesnike u saobraćaju da obrate posebnu pažnju tokom zimskih uslova vožnje.\nAgencija za bezbednost saobraćaja saradnja Jasmina Milošević protokol Gordana Kožuvarovski


Održavanje sistema tehničke zaštite | Watchout Security\nDa bi sistemi tehničke zaštite obezbedili Vas, imovinu i poslovanje prvo obezbedite Vi njih preventivnim održavanjem.\nKoliko god da su proizvođači kvalitetni, koliko god da je sistem dobro isplaniran, neophodno je obezbediti mu kontinuitet u radu.\nTo je jedino moguće uz uslugu prevetnivnog održavanja sistema, što je danas i zakonska obaveza.\nPreventivno održavanje sistema tehničke zaštite podrazumeva predviđanje potencijalnih kvarova i pravovremeno reagovanje, u cilju smanjivanja verovatnoće kvara na sistemu. Ovakav način održavanja pruža viši stepen pouzdanosti u funkcionisanju sistema i sigurnosti za korisnika.\nKorektivno održavanje se ne zasniva na preventivi i realizuje se nakon što nastane kvar u radu sistema, čime se povećava rizik po bezbednost lica, imovine i poslovanja.\nČesto uz kvar jednog elementa na sistemu nastaje šteta i na okolnim delovima i uređajima zbog čega ceo sistem nije u funkciji. Zastoji u radu koji se javljaju kao posledica kvara ne mogu se predvideti kao ni vreme potrebno za popravku sistema. Ovo je najčešći način održavanja koji se danas primenjuje, a ujedno je i prividno najjeftiniji. Pored toga, pouzdanost sistema sa ovim načinom održavanja je upitna – direktno je zavisna od pouzdanosti najslabije komponente u sistemu.\nPrednosti preventivnog održavanja u odnosu na konvencionalno – korektivno održavanje su brojne:\nveća pouzdanost uređaja i sistema u radu;\nmogućnost planiranja momenta održavanja ;\nmogućnost predviđanja troškova održavanja;\nOdabirom preventivnog održavanja sistema tehničke zaštite smanjuje se mogućnost kvara komponenti i celokupnog sistema za 94,5%.


Radulović: Ozbiljan prostor za opoziciju, potreban dogovor o jednom kandidatu | Autonomija\n"U aktuelnoj situaciji parlamentarna većina se popirlično trese"\nPredsednik pokreta Dosta je bilo Saša Radulović izjavio je danas da odluka predsednika Srbije Tomislava Nikolića i „raskol“ u vladajućoj koaliciji i Srpskoj naprednoj stranci otvara ozbiljan i velik prostor za opoziciju da sa jednim predsedničkim kandidatom pobedi na izborima.\n„Zahtevamo od svih kandidata da stave svoje lične ambicije sa strane. Ima još dovoljno vremena da dođe do dogovora“, rekao je Radulović agenciji Beta.\nOn je kazao da je neophodna pobednička izborna strategija, jer ukoliko do toga ne dođe u Srbiji će uslediti pet godina mraka.\n„Osećamo odgovornost, imamo veliku podršku građana i cilj ovih izbora je pobediti protivničkog kandidata SNS i dovesti i vratiti državu građani i uspostaviti red u zemlji, što nije učinjeno posle 5. oktobra“, rekao je Radulović.\nKako je dodao, DJB će sačekati da se „ova saga“ završi i konačno dobije odgovor ko će biti kandidat Aleksandra Vučića za predsednika Srbije i da li će biti parlamentarnih izbora, s obzirom da se u aktuelnoj situaciji parlamentarna većina „popirlično trese“.\nRadulović je rekao i da je jasno da je Nikolić tražio ili da ga Vučić podrži kao predsedničkog kandidata SNS na izborima ili da ako Vučić želi sam da trči u izbornoj trci, onda vrati stranku Nikoliću i postane predsednik Vlade.


Petak , 2019-09-13 | 11:19:44\nIzraelski premijer Benjamin Netanjahu rekao je predsedniku Rusije Vladimiru Putinu na sastanku u Sočiju da je Iran u poslednjim nedeljama dramatično pojačao svoju agresiju protiv Izraela.\nNetanjahu je otputovao u četvrtak u Soči na Crnom moru da diskutuje uglavnom o vojnoj koordinaciji izmedju Moskve i Jerusalima i izraelskim naporima da spreči učvršćivanje Teherana u susednoj Siriji.\n"Bezbednosna koordinacija izmedju nas je uvek važna, ali je posebno važna u ovo vreme jer je prošlog meseca došlo do naglog povećanja broja iranskih pokušaja da se napadne Izrael iz Sirije i da se postave precizne rakete protiv nas", rekao je Netanjahu na sinoćnjem sastanku, prenose izraelski mediji.\nPremijer Izraela je ocenio da je to pretnja koja se ne može tolerisati iz perspektive njegove zemlje koja deluje protiv nje.\n"Zato smo takodje obavezni da osiguramo našu koordinaciju koja sprečava sukobe. Mi to i radimo i nastavićeo da radimo takodje i u našem razgovoru sada", najavio je izraelski lider, aludirajući na takozvani mehanizam izbegavanja konflikta izmedju ruske i izraelske vojske koji je uspostavljen ubrzo nakon odluke Putina o ruskom vojnom prisustvu u Siriji.\nSinoćnji sastanak koji je počeo skoro tri sata kasnije nego što je bilo planirano jer je Putin bio u Dagestanu na obeležavanju 20. godišnjice gradjanskog rata je 13. sastanak dvojice lidera od novembra 2015. godine.\nNetanjahu je otputovao u Rusiju manje od nedelju dana pre parlamentarnih izbora u Izraelu 17. septembra i hvalio bilateralne odnose s Rusjom, ocenivši da nikada nisu bili bolji.\nKao razloge za to naveo je da više od milion ljudi koji govore ruski živi u Izraelu i da oni grade "ljudski most" izmedju dve zemlje, kao i "direktne odnose" izmedju njega i Putina.\nIzraelski glasači poreklom iz bivšeg Sovjetskog Saveza su jedna od glavnih ciljnih grupa Netanjahuovog konzervativnog Likuda u izbornoj kampanji i pokušaju da se oslabi jedan od glavnih političkih rivala, lider nacionalističke partije Izrael naš dom (Israel bejtenu) Avigdor Liberman rodom iz Moldavije.\nPutin je govoreći pre Netanjahua istakao posvećenost bezbednosti Izraela.\nOn nije pominjao bliskost odnosa sa Netanjahuom ali je, kako su intepretirali mnogi posmatrači, nagovestio koga bi voleo da vidi kao pobednika izraelskih izbora.\n"Rusija brine mnogo o tome ko će biti izabran u Kneset (izraelski parlament) i ja se nadam da će ko god udje u Kneset nastaviti bilateralne veze izmedju zemalja i da će unaprediti naše odnose", rekao je Putin.\nPredsednik Rusije je najavio da će doći u posetu Jerusalimu u januaru 2020. godine da učestvuje na komemoraciji oslobodjenja nacističkog logora smrti Aušvic i da prisustvuje otkrivanju spomenika sovjetskim vojnicima koji su se borili i poginuli tokom opsade Lenjingrada.\nNetanjahu, koji je i ministar odbrane Izraela, sastao se sa ruskim kolegom Sergejom Šojguom s kojim je razgovarao o bezbednosti i održavanju slobodne akcije izraelske vojske, uključujući vazduhoplovne snage suočene s iranskim naporima da se učvrste u regionu protiv Izraela, kako je rekao.


Ne davimo Beograd: Pretnje zbog otkrivanja izbornih nepravilnosti | Autonomija\nNe davimo Beograd: Pretnje zbog otkrivanja izbornih nepravilnosti\n"Vlast se sada bavi zataškavanjem i ućutkivanjem"\nInicijativa „Ne davimo Beograd“ saopštila je danas da su njihovom članu biračkog odbora počele da stižu pretnje nasiljem, nakon otkrivanja predizbornih nepravilnosti na jednom od biračkih mesta na Novom Beogradu, o čemu je obaveštena javnost i policija.\n„Nakon dobro obavljenog posla u izbornoj kontroli i krađi, vlast se sada bavi zataškavanjem i ućutkivanjem. Od policije očekujemo hitan i odlučan odgovor“, navodi se u saopštenju.\nKako je precizirano, na više od 25 biračkih mesta, od ukupno 158 na kojima je Inicijativa imala članove biračkog odbora u proširenom sastavu, zabeležena su „ozbiljna kršenja Zakona i Pravilnika o radu biračkih odbora u vidu vođenja paralelne evidencije birača koji su izašli na glasanje“.\n„Ovo su u većini slučajeva radili članovi biračkih odbora iz SNS, ili nepoznata lica na ulazima biračkih mesta. Ova praksa je zabranjena članom 27. pravilnika o radu biračkih odbora, i mi smo pokušavali da je sprečimo“, ističe se u saopštenju.\nUkazuju da evidencija rednih brojeva birača ukazuje na nekoliko stvari.\n„Prvo, osobe koje je vode morale su da imaju na raspolaganju izvod iz biračkog spiska sa rednim brojevima birača, pa prvo pitanje koje bi nadležni organi morali da daju – kako se birački spisak našao u posedu ovih lica? Drugo, postoji mogućnost da se ovde radi o ‘sigurnim glasovima’, ali postoje i saznanja da se radi o učestvovanju u davanju i primanju mita u vezi sa glasanjem“, navode iz Inicijative.\nDodaje se i da je Inicijativa na najmanje dva mesta dobila informacije da je evidencija glasanja bila povezana sa davanjem mita.\n„Na jednom biračkom mestu na Novom Beogradu prilikom glasanja van biračkog mesta, birač se zahvaljivao članovima biračkog odbora na poklonima koji je dobio od SNS pre toga. Na drugom biračkom mestu na Zvezdari biračima koji su dovezeni kombijem saopšteno je mesto gde mogu kasnije da preuzmu pakete, što je kontrolor odmah prijavio policiji“, piše u saopštenju.\nIstaknuto je da je vođenje paralelne evidencije bilo neskriveno i da je bilo sveprisutno, odnosno da se dešavalo u gotovo svim opštinama na kojima je Inicijativa imala članove biračkih odbora, o čemu je javnost obaveštena.\nIz Inicijative poručuju da postoji dovoljno indicija da je na lokalnim izborima u Beogradu „postojala ozbiljna mašinerija uticanja na volju birača“ i upozoravaju da će se, ukoliko se ti slučajevi ne istraže i ne sankcionišu, situacija samo pogoršavati.\nPodseća se i da je pravni tim Inicijative podneo 23 prigovora Gradskoj izbornoj komisiji zbog neregularnosti.


Vučić: Most prijateljstva Srbija-Kina - ebart\nPremijer Aleksandar Vučić u autorskom tekstu, objavljenom na blogu "bijondbriks" londonskog "Fajnenšel tajmsa", navodi da ugošćavanje samita Kina-Balkan daje dodatan značaj rešenosti Srbije da sledi evropski put.\n"Koristićemo sve te ojačane regionalne i međunarodne veze da bismo reformisali našu privredu, stvorili više radnih mesta, podigli životni standard naših ljudi i dali im nadu da je budućnost nešto što mogu sa zadovoljstvom očekivati", istakao je Vučić.\nOn je podsetio da je Srbija nedavno započela pregovore o pristupanju EU i čvrsto je posvećena evropskom putu. "To je blagoslov za zemlju poput Srbije, pošto nas njen geografski položaj smešta na ključnu stratešku vezu između Evrope i Orijenta - i ta uloga postaje sve istaknutija".\nPrvi karakter kineske reči za "Srbija" i "Srbin" izgovara se "sai". To se prevodi kao "mesto od strateškog značaja". On pruža, kao što kineski karakteri to često čine, izuzetno koncizan i smislen opis odnosa Srbije sa Kinom i, još šire, sa svetom, naveo je Vučić.\nPodsećajući da će Srbija ugostiti kineskog premijera Li Kećijanga i predstavnike 16 zemalja centralne i istočne Evrope na Trećem samitu Kina-Balkan, Vučić je rekao da Beograd nije bio domaćin takvog skupa 40 godina i da je taj samit (koji počinje danas u Beogradu) jasan dokaz da odnosi Srbije i Kine ulaze u novu eru.\n"Poslednjih godina naš odnos sa Kinom je sve prisniji i postaje još jači. Kada smo se letos u Tijanđinu sreli na 'Letnjem Davosu', premijer Li i ja smo razgovarali o našoj želji da unapredimo nivo odnosa i saradnje Kine i Srbije. Sa nestrpljenjem očekujem nastavak tog razgovora u Beogradu", kazao je Vučić.\nPrema njegovim rečima, ta politička dobra volja i uzajamni interes podržani su sve jačim ekonomskim partnerstvom.\nImamo sreću zbog naše strateške lokacije i to, zajedno sa sve sve jačim političkim i privrednim vezama sa širom svetom, znači da smo dobro pozicionirani da postanemo kapija između Istoka i Zapada, naglasio je srpski premijer.\nOn je istakao da Kina nije više zemlja u razvoju, već moderna supersila sa centralnom ulogom u globalnoj ekonomiji. "Njena privredna budućnost, daleko je od toga da bude jeftina svetska manufaktura, već leži u oblastima teholohnologije i razvoja brendova".\n"Kina širi svoje investiciono prisustvo u raznim zemljama i sektorima i sve više gleda na jugoistočnu Evropu i Balkan. Uz našu blizinu tržištima, niske operativne troškove i podršku za strane direktne investicije, verujem da je to privlačnije odredište za kineske firme nego ikada", rekao je Vučić.\nVeć smo videli istinski apetit kineskih investitora za mogućnosti u srpskoj infrastrukturi. Jedna jasna ilustracija toga je novi most preko Dunava koji se otvara ovog meseca, koji je izgradila Kineska korporacija za puteve i mostove, a u koji je investirano 260 miliona dolara. To nije jedini primer uspešnih kinesko-srpskih poduhvata, naveo je premijer.\nPrema njegovim rečima, Srbija, koja je tradicionalno jaka u tehnologiji i inženjeringu, idealno je locirana da podrži Kinu dok ona traži da svoju ekonomiju repozicionira kroz investicije u tehnologiju i inovacije i da se angazuje sa međunarodnim istraživačkim i razvojnim mrežama.\n"Imamo izuzetne rezultate u obrazovanju na polju matematike i nauke, što doprinosi obučenosti. Šta više, dok globalna ekonomija trpi zbog sve veće oskudice IT i inženjerskih talenata, Srbija stranim investitorima nudi mnoštvo finansijskih inicijativa koje uključuju oslobađanja od poreza za krupne investicione projekte i mogućnost za uvoz opreme bez carine", kazao je Vučić.\nNeka od najvećih globalnih imena su već to shvatila: Microsoft je izabrao Beograda kao lokaciju za jedan od svojih vodećih istraživačkih i razvojnih centara u Evropi, da bi kapitalizovao na kvalitetu raspoloživoh talenata, izvlačeći korist od daleko nižih operativnih troškova nego u SAD. Simens je drugi svetski tehnološki lider koji se odlučio da investira u Srbiju, naveo je premijer.\nOn je naglasio da su talenat i obučenosti naših ljudi podjednako privlačni kineskim tehnološkim divovima, i kineska Nacionalna kompanija za električno inženjerstvo je već objavila planove da investira 1,2 milijarde dolara u Srbiju.\nUgošćavanje samita Kina-Balkan ove nedelje, potvrđuje našu razvijenu regionalnu saradnju. To daje dodatan značaj našoj rešenosti da sledimo evropski put, zaključio je Vučić u autorskom tekstu, objavljenom na blogu "bijondbriks" londonskog "Fajnenšel tajmsa".


Počinje automatska overa kartica zdravstvenog osiguranja - Biznis i Finansije\nHome\tVestiPolitika i društvo\tPočinje automatska overa kartica zdravstvenog osiguranja\nPočinje automatska overa kartica zdravstvenog osiguranja\nby bifadmin 10. oktobra 2017.\nPoslodavci u Srbiji više neće morati lično da overavaju kartice zdravstvenog osiguranja svojih zaposlenih – država će ih automatski produžavati, bez podnošenja zahteva i odlaska na šalter. Nov informacioni sistem Republičkog fonda za zadravstveno osiguranje preuzimaće podatke Poreske uprave o uplaćenim doprinosima i na osnovu njih automatski vršiti overu.\nKartice će se na taj način produžavati zaposlenima kojima poslodavci redovno uplaćuju doprinose i članovima njihovih porodica, penzionerima, kao i korisnicima naknade preko Nacionalne službe za zapošljavanje i članovima njihovih porodica.\n„Vlada Srbije inicirala je automatsku overu, kao jedan od projekata u okviru programa ‘Stop birokratiji’. Uvođenje novog sistema samo je jedna u nizu mera kojima ćemo otklanjati administrativne prepreke. Rad na čišćenju birokratskih procedura nastavlja se punim intenzitetom“, istakla je predsednica Vlade Srbije Ana Brnabić.\nZahvaljujući novoj usluzi, pred šaltere Republičkog fonda više neće morati da dolazi više od 150.000 poslodavaca, koji osiguravaju oko tri miliona zaposlenih i njihovih porodica. To će im uštedeti oko 500.000 sati godišnje, odnosno oko 1,5 miliona evra.\n„Overa zdravstvenih knjižica godinama je bila veliki birokratski teret za poslodavce i osiguranike. Uvođenjem kartica zdravstvenog osiguranja, nalepnice su ukinute, ali je potreba za podnošenjem zahteva za overu ostala. Takva praksa jednostavno je neprihvatljiva u doba digitalizacije“, dodala je premijerka.\nGeneralni direktor kompanije Delez Srbija Kventin Roje rekao je da je ta kompanija ušla u projekat i pomogla Vladi da napravi bolji sistem za celu privredu.\n„Našoj kompaniji, koja zapošljava više od 12.000 ljudi dosadašnji način overavanja zdravstvenih knjižica oduzimao je mnogo vremena i bio je velika prepreka u tom segmentu našeg funkcionisanja. Znanje i iskustvo koje posedujemo stavili smo na raspolaganje srpskom društvu. Uvek ćemo biti tu da podržimo unapređenje poslovnog ambijenta, posebno u oblasti digitalizacije. Ako je sistem u kojem poslujemo bolji, mi ćemo, kao kompanija, bolje da obavljamo naš posao i bićemo efikasniji u ispunjavanju očekivanja naših kupaca”, zaključio je Roje.\nAutomatska overa kartica zdravstvenog osiguranja nastala je povezivanjem baze Republičkog fonda za zadravstveno osiguranje (RFZO), sa bazama Poreske uprave, Centralnog registra obaveznog socijalnog osiguranja (CROSO), odnosno Fonda PIO i Nacionalne službe za zapošljavanje (NSZ).\nTV do 2020: 50% gledanja sadržaja odvijaće se na mobilnim uređajima


10 najboljih hotela u blizini: Senbonhama park - TripAdvisor\nNajbolji hoteli u blizini: Senbonhama park, Numazu\nČitajte komentare o: Senbonhama park\n50 km od lokacije Senbonhama park\nPrikaži 3639 rezultata\n3.639 od 5.036 objekata odgovara vašim filterima. Obriši sve filtere\n5.036 objekata u Numazu\n14,9 km od: Senbonhama park\nNajbolje ocenjeni hotel u krugu od 1,7 km od: Senbonhama park\nNa osnovu raspoloživosti na TripAdvisoru za period 3. nov–4. nov\n1,7 km od: Senbonhama park\nBr. 1 u pogledu odnosa cena/kvalitet od 53 hotela ili riokana u Numazu\nBr. 2 u pogledu odnosa cena/kvalitet od 53 hotela ili riokana u Numazu\n1,5 km od: Senbonhama park\nBr. 3 u pogledu odnosa cena/kvalitet od 53 hotela ili riokana u Numazu\n1,0 km od: Senbonhama park\nBr. 4 u pogledu odnosa cena/kvalitet od 53 hotela ili riokana u Numazu\n1,3 km od: Senbonhama park\nBr. 5 u pogledu odnosa cena/kvalitet od 53 hotela ili riokana u Numazu\n7,1 km od: Senbonhama park\nBr. 6 u pogledu odnosa cena/kvalitet od 53 hotela ili riokana u Numazu\n2-1 Otemachi, Numazu 410-0801, Shizuoka Prefecture\n1,6 km od: Senbonhama park\nBr. 7 u pogledu odnosa cena/kvalitet od 53 hotela ili riokana u Numazu\nBr. 8 u pogledu odnosa cena/kvalitet od 53 hotela ili riokana u Numazu\n1,4 km od: Senbonhama park\nBr. 9 u pogledu odnosa cena/kvalitet od 53 hotela ili riokana u Numazu\nBr. 10 u pogledu odnosa cena/kvalitet od 53 hotela ili riokana u Numazu\nBr. 11 u pogledu odnosa cena/kvalitet od 53 hotela ili riokana u Numazu\nBr. 12 u pogledu odnosa cena/kvalitet od 53 hotela ili riokana u Numazu\n2031-5 Shimokanukihayashinoshita, Numazu 410-0822, Shizuoka Prefecture\n3,7 km od: Senbonhama park\nBr. 13 u pogledu odnosa cena/kvalitet od 53 hotela ili riokana u Numazu\n6,0 km od: Senbonhama park\nBr. 14 u pogledu odnosa cena/kvalitet od 53 hotela ili riokana u Numazu\n5,7 km od: Senbonhama park\nBr. 15 u pogledu odnosa cena/kvalitet od 53 hotela ili riokana u Numazu


Upozorenje naučnika: Bez Fejsbuka se živi srećnije\nOsobe koje su provele nedelju dana bez ove društvene mreže pokazale su zavidan nivo sreće, tvrde danski naučnici.\nStalno zavidite drugima,nemate nikakav društveni život, ne možete da se koncentrišete? Sve bi to moglo biti posledica Fejsbuka, upozoravaju danski naučnici, koji tvrde da su osobe koje su provele nedelju dana bez ove društvene mreže pokazale zavidan nivo sreće.\n"Izabrali smo Fejsbuk jer je to društvena mreža koju najviše koriste ljudi svih uzrasta", objasnio je za AFP Meik Viking, direktor Instituta za istraživanje sreće, čija je studija obuhvatila 1.095 osoba.\nDobrovoljci su bili podeljeni u dve grupe, od kojih je jedna nastavila da koristi Fejsbuk, dok se od druge tražilo da se od toga uzdrži sedam dana.\nNakon jedne nedelje, osobe koje nisu koristile Fejsbuk rekle su da su zadovoljnije svojim životom. Njih 88 odsto je kazalo da se osećaju "srećnim", dok je to isto osećanje delilo 81 odsto iz drugegrupe Da uživaju u životu reklo je 84 odsto apstinenata, odnosno 75 odsto zavisnika od Fejsbuka.\nDa je nezadovoljno svojim životom izjavilo je svega 12 odsto ljudi koji nisu koristili Fejsbuk, odnosno 20 odsto onih koji su i dalje bili konektovani na društvenoj mreži.\nNa kraju eksperimenta, apstinenti su izjavili da imaju bogatiji društevni život i manje poteškoća da se koncentrišu, dok su iz zavisničkog tabora rekli da nisu primetili takve promene.\n"Umesto da razmišljamo o onome što je nama potrebno, skloni smo da se bavimo tuđim preokupacijama", smatraju autori studije.\nKorisnici Fejsbuka imaju 39 odsto više izgleda da se osećaju manje srećnima od osoba koje ne koriste tu društvenu mrežu, ističu oni.\nPrema nekoliko ranijih istraživanja, Danci su jedan od najsrećnijih naroda na svetu.\n21. jun: Svetski dan muzike\nEvropska povelja o prazniku muzike potpisana je 1997. godine u Budimpešti, potpisnice su bile Francuska, Češka, Španija, Italija, Grčka i Turska, danas ovaj praznik proslavlja više od 100 zemalja među kojima i Srbija koja je već nekoliko godina veoma aktivna.\nZavršena sezona za palanačke fudbalske klubove u Podunavskoj okružnoj ligi: Cerovac, Pobeda i Šumadija u sredini tabele, Radnik ispao u niži rang\nPrvo mesto zauzeli su fudbaleri Borca iz Ralje\nZavršava se školska godina za srednjoškolce\nPoslednji nastavni dan za učenike od prvog do trećeg razreda je 21. jun


Jeftini letovi iz Afganistana za Antigu - Avionske karte Afganistan Antigua - eSky.ba\nLetovi iz Afganistana za Antigu\nPretražite letove iz Afganistana za Antigu\nProvjerite najbolje ponude letova iz Afganistana za Antigu\n✔ Postoje li posebne ponude za letove iz Afganistana za Antigu na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Antigu?\n✔ Ako rezerviram let iz Afganistana za Antigu, mogu li rezervirati ujedno i smještaj?\n✔ Koje avio-kompanije nude letove iz Afganistana za Antigu?\nBudite sigurni, da na eSky.ba ponuda letova iz Afganistana za Antigu uključuje ne samo niskotarifne avio-kompanije, već i one koje su specijalizirane za visoki standard.


Francuska, Švedska i Norveška ubedljive, Brazil na korak do Tokija – Balkan-Handball.com\nHome / Evropa / Francuska, Švedska i Norveška ubedljive, Brazil na korak do Tokija\nFrancuska, Švedska i Norveška ubedljive, Brazil na korak do Tokija\nNije bilo iznenađenja drugog dana olimpijskih kvalifikacija u tri grupe koje se igraju u Berlinu, Podgorici i Monpeljeu. Nakon ubedljive pobede Nemačke nad Slovenijom, i dramatične Hrvatske nad Portugalom, Švedska i Norveška su lako i ubedljivo savladale Alžir, odnosno Čile, dok je Brazil u utakmici biti ili ne biti uspeo da porazi Južnu Koreju. Za siguran plasman na Olimpijske Igre, Brazilci će u nedelju morati da pobede Čile. Norveškoj je dovoljan i bod protiv Korejanaca, pošto je samo teorija sprečava da već sada proslavi plasman na najveću smotru sporta.\nFrancuzi su rutinski savladali Tunis, pa ih u poslednjem kolu jedino poraz od najmanje osam razilke od Portugala može odvojiti od zacrtanog cilja. Sada je jasna i hrvatska računica – uz pobedu nad Tunisom, „Kaubojima“ je neophodna da, ili Francuska ne izgubi od Portugala, ili da izgubi sa najmanje osam razlike.\nNorveška-Čile 38:23 (19:10) Guliksen 10/Ajala 6\nBrazil-Južna Koreja 30:24 (13:9) Čiufa 7/Taehun 6\nHrvatska-Portugal 25:24 (9:12)\nFrancuska-Tunis 40:29 (21:13)\nNemačka-Slovenija 36:27 (22:12)\nŠvedska-Alžir 36:25 (19:10)\n← Prethodni članak Horvat: Okrenuli smo nemoguće, očigledno ne možemo bez drame i traume!\nNaredni članak → Jakobsen pred Makedoniju: Revanš nije motiv, bitno je samo da odemo na EP


Ona je u izjavi Tanjugu istakla da će glavni predmet Pičovog delovanja biti BiH i Kosovo, te da Velika Britanija vidi priliku da se zajedno sa kosovskim reši i kiparsko pitanja.\n- Kreativnost i mogućnost da se istovremeno rešavaju pitanja Kipra, severa Košova i funkconisanja BiH mogu da daju dobre rezultate - rekla je Milićeva.\nIstiče da se posebno komplikuje situacija pregovarača EU Miroslava Lajčaka i da će njemu mnogo teže jer je tu sada, pored američkog pregovarača Gabrijela Eskobara, sada i Pič kao britanski,.\nIako je rečeno da će Pič raditi usaglašeno sa EU, u poslednje vreme sve su učestaliji sukobi na relaciji EU-Velika Britanija, primećuje Milićeva.\n- Neće olakšati poziciju ni Srbije. Ako mogu da tražim neku korist u svemu tome, onda je to, da kada na tu poziciju dođe neko sa pozicije čelnog čoveka vojnog komiteta NATO, onda to znači da zemlje članice NATO preduzimaju veći politički angažman. Da žele da NATO postane politički okvir za rešavanje otvorenih političkih pitanja na Balkanu od koga Srbija može itekako da profitira, jer je Srbiji pouzdan partner NATO - smatra Milićeva.\n- On može da utiče da se olabave Talinski uslovi prema kojima se sva vojna imovina entiteta u BiH prebacuje na saveznu državu i da razume značaj problema na koje srpski član Predsedništva BiH Milorad Dodik sasvim realno ukazuje, a koje zloupotrebljava i kosovski premijer Aljbin Kurti, a to je etnička popunjenost oružanih snaga - navodi Milićeva.\nOna veruje da postoji prostor da se u BiH napravi kompromis i u vezi biračkih prava i održavanje funkcionalnosti oružanih snaga BiH sa boljim razumevanjem pitanja vlasništva nad imovinom.


PKS: Tokom vikenda u Srbiji vakcinisano 8.500 ljudi iz regiona - Biznis i Finansije\nHome\tVestiPolitika i društvo\tPKS: Tokom vikenda u Srbiji vakcinisano 8.500 ljudi iz regiona\nU Srbiji se do sada vakcinisalo više od 8.500 zaposlenih iz 1.500 firmi iz Bosne i Hercegovine, Severne Makedonije, Crne Gore, Albanije i sa Kosova.\nJedino vakcinacija može da zaustavi pandemiju, očuva privredu i spasi ekonomiju regiona, stoji na sajtu Privredne komore Srbije. Uprvo zato su PKS, Komorski investicioni forum Zapadnog Balkana (KIF ZB6) i Vlada Srbije organizovali vakcinaciju inostranih privrednika i njihovih radnika u Beogradu i Nišu. Obezbeđeno je 10.000 vakcina.\n“Mi smo jedan region, naše ekonomije su tesno povezane i samo zajedno možemo da pobedimo ovu pošast. PKS je do sada organizovala vakcinaciju velikog broja naših privrednika i radnika, a sada želimo da pomognemo i našim komšijama kako bi uspeli da očuvaju svoje ekonomije, jer samo tako čitav region može da ide napred”, kaže Marko Čadež, predsednik PKS i UO KIF ZB6.\nU Srbiji 12.000 kompanija ima poslovnu saradnju sa privrednicima iz ekonomija Zapadnog Balkana. „To je važno znati jer mi nismo ‘ostrvo’ niti iko može da bude ‘ostrvo“, ističe Čadež.\nDa podsetimo, mnoge zemlje u regionu nemaju dovoljno vakcina za sve svoje građane koji žele da ih prime, dok je u Srbiji situacija maltene obrnuta – izgleda da imamo više vakcina nego građana koji veruju u njih. Možda je i to jedan od razloga za ovoliku velikodušnost naše države, ali regionalnim privrednicima koji su sate proveli u vožnji do Srbije a potom i u redovima za vakcinu, njeni razlozi nisu toliko bitni koliko činjenica da su napokon jedan korak bliže bezbrižnijem životu i poslovanju.


'BiH za Srbiju iznimno važan trgovinski partner' | Dnevnik.ba\nsastanak čelnika srbije i rs-a\nSrbija i bh. entitet Republika Srpska imaju odličnu suradnju u kontinuitetu, odnosi su na vrlo odgovornom i ozbiljnom nivou i uvijek i u svakom trenutku podržavamo jedni druge, suglasili su se danas u Beogradu predsjednik Srbije Aleksandar Vučić i srpski član Predsjedništva Bosne i Hercegovine Milorad Dodik.\nNakon sastanka s Dodikom u Predsjedništvu Srbije, kojemu su prisustvovali i predsjednica RS-a Željka Cvijanović i predsjednik Vlade RS-a Radovan Višković, Vučić je kazao da su imali sveobuhvatne i važne razgovore.\n"Mi imamo odličnu suradnju u kontinuitetu i razgovarali smo o svim našim odnosima, bilateralnim odnosima i prije svega ekonomskoj suradnji", rekao je Vučić, dodavši da je upoznao prisutne s time da su za dionicu autoceste Kuzmin-Sremska Rača dobivene prve građevinske dozvole, te da se očekuje ostvarenje svih prethodno najavljenih rezultata.\nOn je naveo i da će cesta Čačak-Požega biti završena do kraja 2021. godine, nakon čega će se nastaviti ka Sjenici, Novom Pazaru, druga cesta, odnosno brza prometnica ka Užicu, a treća ka Kotromanu i Višegradu, čime bi se i Sarajevo približilo Srbiji.\n"Odnosi s RS-om su na visokom i vrlo odgovornom i ozbiljnom nivou postavljeni s obje strane, uvijek i u svakom trenutku podržavamo jedni druge i uvijek govorimo otvoreno o svim pitanjima", dodao je Vučić.\nPrema njegovim riječima, međusobna podrška se podrazumijeva, a Srbija i RS "čuvaju leđa jedna drugoj".\nVučić je rekao i da je Srbija uvijek i u svakom trenutku spremna pomoći RS-u, da je pomagala i da će uvijek biti spremna pomagati.\nPredsjednik Srbije je kazao i da je za Srbiju BiH jedna od najznačajnijih trgovinskih partnera, te da želi da se ti odnosi, pogotovo po pitanju putne infrastrukture, i dalje unaprjeđuju.\nSrpski član Predsjedništva Bosne i Hercegovine Milorad Dodik izrazio je zadovoljstvo što će se nastaviti s radom u vezi s cestovnom infrastrukturom, što je dogovoreno ranije.\nZahvalio je predsjedniku Srbije "na najintenzivnijoj podršci".\nKomentirajući pitanje Kosova, Dodik je naveo da je potpuno uvjeren da Srbija nema što brinuti dok pregovore vodi Vučić.\n"RS ima jasnu poziciju, i mi podržavamo poziciju službenog Beograda po pitanju Kosova i ja sam uvjeren da je pozicija Srbije mnogo jača danas po tom pitanju, te nema potrebe da se to pitanje požuruje", rekao je Dodik.\nPozvao je sve ljude da se ujedine po pitanju Kosova, jer je politička stabilnost Srbije korisna za sve Srbe, gdje god oni živjeli.\nDodik je zahvalio i na pomoći koju Srbija sutra šalje za općinu Drvar, u vidu respiratora, skafandera, kombi vozila i medicinske opreme.


Epson AcuLaser C1600 – velika brzina štampe uz nisku potrošnju Epson AcuLaser C1600 – velika brzina štampe uz nisku potrošnju – Personal magazin\nKompaktni polihromatski laserski štampač naslednik je modela AcuLaser C1100. Svojom brzinom, kvalitetom i pouzdanošću, AcuLaser C1600 trebao bi zadovolji potrebe manjih firmi i privatnih korisnika. Epson AcuLaser C1600 je kompaktan…\nKompaktni polihromatski laserski štampač naslednik je modela AcuLaser C1100. Svojom brzinom, kvalitetom i pouzdanošću, AcuLaser C1600 trebao bi zadovolji potrebe manjih firmi i privatnih korisnika.\nEpson AcuLaser C1600 je kompaktan polihromatski laserski štampač kog karakterišu kvalitet i pouzdanost štampe, čime će ispuniti potrebe manjih firmii privatnih korisnika. Za svega 13 sekundi C1600 će ispisati prvu crno-belu stranicu, dok će u minuti odštampati čak 19. Takođe u jednoj minuti, odštampaće će pet stranica u boji, a za mesec dana čak do 35 hiljada stranica.\nVisok kvalitet štampe garantuje i Epson AcuBrite toneri, u rezoluciji koja se penje do izvrsnih 1200 x 600 dpi. Veliki kapacitet rezervoara sa tonerom i sertifikat ENERGY STAR® garancija su niskih troškova posedovanja i korišćenja ovog uređaja.\nAcuLaser C1600 „skrojen“ je za potrebe manjih firmi koje traže pouzdane štampače po pristupačnim cenama. Uređaj je jednostavan za korišćenje, a jednostavna je i zamena repro materijala – papira i tonera.\nEpson AcuLaser C1600 – velika brzina štampe uz nisku potrošnju was last modified: May 12th, 2010 by Redakcija\nAcuLaser C1100AcuLaser C1600EpsonEpson AcuLaser C1600laserski štampač\nJubilej online magazina Clubbing.rs